Давлат статистика қўмитаси томонидан мамлакат ҳудудларидаги марказий деҳқон бозорларида 2019 йил 17 сентябрь куни ўтказилган кузатув натижалари бўйича алоҳида турдаги озиқ-овқат маҳсулотларининг минимал-максимал нархлари маълум бўлди.\nКузатув натижасига кўра, 1 кг мол гўштининг (суяксиз гўштидан ташқари) минимал нархи Нукус шаҳрининг «Нукус деҳқон бозори», Тошкент шаҳрининг «Фарҳод деҳқон бозори»да қайд этилган (32 000 сўм). Мол гўштининг максимал нархлари эса Тошкент шаҳрининг «Эски жўва деҳқон бозори», «Фарҳод деҳқон бозори», «Олой деҳқон бозори», «Қўйлиқ деҳқон бозори», «Миробод деҳқон бозори»да кузатилди (55 000 сўм).\nҚўй гўшти 34 000 сўмдан 60 000 сўмгача (кг)\nҚўй гўштининг минимал нархи кузатув натижасига кўра Нукус шаҳрининг «Нукус деҳқон бозори»да (34 000) сўмдан рўйхатга олинган. Максимал нархлари эса Тошкент шаҳрининг «Олой деҳқон бозори»да (60 000) сўмдан кузатилди.\nОлиб борилган кузатув натижаларига кўра, картошканинг минимал нархи Тошкент шаҳрининг «Олой деҳқон бозори», «Фарҳод деҳқон бозори»да (1 200 сўмдан), максимал нархлари эса Тошкент шаҳрининг «Олой деҳқон бозори»да (4 000 сўм) қайд этилди.\nКузатув натижасига кўра, пиёз маҳсулотининг минимал нархлари Жиззах шаҳрининг «Жиззах марказий деҳқон бозори», Тошкент шаҳрининг «Эски жўва деҳқон бозори»да (1 000) сўмдан кузатилди. Максимал нархлари эса Тошкент шаҳрининг «Миробод деҳқон бозори»да кузатилди (3 500 сўм).\nСабзи маҳсулотининг минимал нархи кузатув натижасига кўра Нукус шаҳрининг «Нукус деҳқон бозори», Наманган шаҳрининг «Наманган Чорсу деҳқон универсал бозори»да (1 500) сўмдан қайд этилган. Максимал нархи эса Тошкент шаҳрининг «Миробод деҳқон бозори»да (6 000) сўмдан кузатилди.\nТухум маҳсулоти кузатув натижасига кўра, минимал нархи Самарқанд шаҳрининг «Сиёб деҳқон бозори», Тошкент шаҳрининг «Эски жўва деҳқон бозори»да кузатилди (5 000 сўм). Максимал нархи эса Тошкент шаҳрининг «Миробод деҳқон бозори»да қайд этилган (10 000 сўм).\nГуруч маҳсулотлари кузатув натижаларига асосан, минимал нарх Тошкент шаҳрининг «Олой деҳқон бозори»да (5 700 сўмдан), максимал нарх эса Тошкент шаҳрининг «Олой деҳқон бозори», «Миробод деҳқон бозори»да кузатилди (18 000 сўм).\nЎсимлик ёғи 8 000 сўмдан 13 000 сўмгача (1 л.)\nЎсимлик ёғи маҳсулотлари кузатув натижасига кўра, минимал нархи Тошкент шаҳрининг «Қўйлиқ деҳқон бозори»да (8 000) сўмдан кузатилди. Максимал нархи эса Навоий шаҳрининг «Саховат бозори», Тошкент шаҳрининг «Эски жўва деҳқон бозори» ва «Қўйлиқ деҳқон бозори»да (13 000) сўмдан кузатилди.\nШакар маҳсулоти кузатув натижасига кўра, минимал нархи Тошкент шаҳрининг «Фарҳод деҳқон бозори»да (4 850) сўмдан кузатилди. Максимал нархи эса Андижон шаҳрининг «Янги бозор деҳқон бозори», Термиз шаҳрининг «Термиз шаҳар деҳқон озиқ-овқат бозори», «Марказий деҳқон озиқ-овқат бозори»да (6 500) сўмдан кузатилди.


Жиззах вилоятида 2020 йилнинг биринчи чорагида бозор хизматлари қанчага тенг бўлди? » Фориш тумани ҳокимлиги расмий сайти\nФориш тумани ҳокимлиги » Янгиликлар » Жиззах вилоятида 2020 йилнинг биринчи чорагида бозор хизматлари қанчага тенг бўлди?\nЖиззах вилоятида 2020 йил январь-март ойлариида кўрсатилган бозор хизматлари ҳажми 1127,5 млрд. сўмга тенг бўлди.\nУнинг номинал ҳажми 240,2 млрд. сўмга ошди. Таққослама эквивалентда, ўтган йилнинг шу даврига нисбатан ўсиш 12,8 % ни ташкил этди.\nВилоятда кузатилаётган даврда йирик корхоналар томонидан 447,7 млрд.сўмлик хизматлар ишлаб чиқарилган, ўсиш суръати 131,8 фоизни ташкил этган бўлиб, жами вилоятда хизматлар ишлаб чиқариш ҳажмидаги улуши 39,7 % ни ташкил қилган.\nКичик корхона ва микрофирмаларда ўтказилган танланма кузатув натижаларига кўра улар томонидан ишлаб чиқарилган хизматлар ҳажми 2020 йил январь-март ойларида 162,9 млрд.сўм миқдорида баҳоланди, ўтган йилнинг мос даврига нисбатан ўсиш суръати 99,4 фоизни ташкил этди.\nБутун дунёда иқтисодий ривожланишнинг энг муҳим қонуниятларидан бири, иқтисодий ўсишнинг ўзаро боғлиқлиги ва миллий иқтисодиётда хизматларнинг тобора ортиб бораётган роли ҳисобланади, бу хизматлар соҳасида фойдаланиладиган меҳнат, моддий ва молиявий ресурслар улушининг ортиши билан изоҳланади.\nЖамиятнинг ривожланиши ҳамда ишлаб чиқариш кучларининг ўсиши билан хизматлар соҳасининг муайян ривожланиши юз беради. Бу ерда, хусусан, соҳада иш билан бандликнинг ошиши, меҳнатни техник жиҳозланишининг ўсиши ва илғор технологияларнинг жорий этилиши кузатилмоқда.\nХизматлар соҳаси бу — корхоналар, ташкилотлар, шунингдек, жисмоний шахслар томонидан кўрсатиладиган турли хил турдаги хизматлар, ишлаб чиқаришни ўз ичига олган умумлаштирилган тоифадир. Ушбу соҳани кўпинча ривожланган замонавий инфратузилма туфайли саноатдан кейинги иқтисодий тузилма тарзида кўрилади.\nХизматлар соҳаси ишлаб чиқариш унумдорлиги ва самарадорлигини оширишга ёрдам берадиган турли хил фаолият турларини ўз ичига олади.\nМазкур соҳа халқаро корпорациялар, банклар, авиакомпаниялар, компьютер марказлари, телекоммуникациялар, суғурта, юридик ва консалтинг фирмалари, давлат ва нодавлат ташкилотлари, шунингдек, нотижорат ташкилотларини қамраб олади.\nХизматлар соҳасининг тармоқлар таркиби ва технологиялари тобора мураккаблашиб бориши, маҳсулот сифати ва ранг-баранглигини ошириш, шунингдек, юқори технологияли хизматлар тармоқларининг жадал ривожланиши корхона ва ташкилотлар, уй хўжаликларининг самарадорлиги ва рақобатбардошлигини янада оширишга ёрдам беради.\nХизматлар соҳаси статистикаси\nбўлими бошлиғи А.Закиров\nГость Willieskara Гости 31 июля 2020 17:54\nшары с доставкой москва недорого ---- Кликни на сайт ---- чемоданы поликарбонат москва ---- Кликните по ссылке для просмотра всех предлодений ---- шарики на день рождения москва ---- Зайдите на сайт ---- снять офис в бизнес центре ---- Ну как круто то ---- офис аренда белая площадь ----- взгляните на сайт ниже ---- neo geo бизнес центр ---- Поговорим про двери ---- стоимость входной металлической двери госуслуги займ экспресс на коломенской 2353listtest


Насроний атиргули (41-қисм) | Azon.uz - Ахборот-таҳлилий портал\nОрадан кўп ўтмасдан Вера мендан илтимос қилиб келди:\n– Машинамни Лайло олибди, илтимос, мени Тақсимгача олиб бориб қўя оласанми?\n– Албатта, ҳозир!\nДарров йўлга тушдик. Ҳали Бешиктошга етмасимиздан машинам бузилиб қолди. Бир четга чиқдим. Нима қилишни билмай ўйланиб тургандим, Вера бошидан ўтган бир воқеани эслади:\n– Ҳали турмуш қурмаган кезларим эди. Бир мусулмон қўшнимиз бўларди. Ҳомиладор эди, дард тутибди, эшигимизни тақиллади.\n– Вера! Илтимос қиламан, мени касалхонага олиб бор! – деди.\nОлиб бордим. Қайтаётганда машинам бузилиб қолди. Машинани бир четга олиб қўйдим ва таксига ўтириб, уйга келдим.\nМашинамнинг бузилганини айтдим. Онам “Сенга ҳеч нарса қилмабди, бошқаси муҳим эмас”, деди. Лекин бувим ғашланди:\n– Ҳа-да, тўнғизни машинангга олганингдан кейин омадсизлик келтиради-да! – деди.\n– Буви нима деганингиз бу? У мусулмон, тағин ҳақиқий мусулмонлардан, уни тўнғиз деманг! – дедим.\n– Нега демаслигим керак? Тўнғиз улардан яхши ҳайвон, – деди. Ишончим комилки, бобонг ҳам шундай дейди: “Ҳа машинанг бузилиши аниқ эди-ку! Насроний кофирни миндирганингдан кейин нима бўлсин?”\nУйга келиб бобомга бўлган воқеани гапириб бергандим, айнан Веранинг айтганларини такрорлади:\n– Ҳа, машинанг бузилиши аниқ эди-ку! Насроний кофирни миндирганингдан кейин нима бўлсин?\nНақадар жирканч манзара эди булар! Шунинг учун ҳам инсоният бўри еган бўрига айланган, инсон еётган инсонлар кўпайиб кетяпти. Филиз устоз “Замонавий бўлиш бугуннинг кишисига ҳеч нарса бермади, лекин инсоният буни кўролмаяпти”, дерди. Дарҳақиқат, шундай эди. Ва энг ачинарлиси, инсоният бу ҳолатдан халос бўлиш учун ҳеч нарса қилмаётганди.\nБир куни дарс жараёнида Филиз устоздан сўрадим:\n– Мен мумтоз намояндаларни ўқишни яхши кўраман. Файласуфларнинг мулоҳазаларига ҳам қойил қоламан. Лекин исломий соҳада файласуф йўқ. Бундан хафа бўламан.\n– Нега бўлмас экан? Бор бизда ҳам, лекин уларни биз файласуф демаймиз. Файласуфни кўпчилик “мутафаккир” дея тушунади. Бизда файласуфларни таржима қилганлар “файласуф”ни “мутафаккир” дея ўгирмагани учун файласуф деган даҳо ислом дунёсида бўлмаган деган фикр уйғонди жамиятда. Ибн Арабии, Ибн Рушд, Форобий, Ибн Сино, Имом Ғаззолий кабилар, юнонча айтганда “философ”, яъни файласуфлардир. Бугун ҳам эркак-аёл ўнларча файласуф бор, лекин уларни файласуф демаймиз. Қолаверса, ёшларга ўрнак қилиб кўрсатилаётган хориж мумтоз намояндаларни ўқитиб, ҳавойи гапларни ўргатишмоқда. “Нолдан чексизликка қадар фикрлар биздадир ва бизда Аршга борган йўл” эканлигини билмайдилар. Шуни билмаганлари учун маҳаллий сериаллар ишқибозлари маҳаллий китобхонлардан ортиб бормоқда.\nФилиз устознинг мулоҳазалари ҳақли эди. Ўзи тузган китоблар рўйхатини менга тутқазиб жилмайди-да, тавсиясини беришни ҳам унутмади:\n– Шу рўйхатдаги мутаффаккирларнинг асарларини ўқи. Энг таъсирли жумлаларни бир дафтарга ёзиб, менга олиб келгин. Кўрайлик-чи, Канту Суқротлардан ортда қолишганмикин? Табиийки, сенга буларни ўқишни тавсия қила туриб хориж мумтоз намояндаларини ўқимагин, демайман. Ўқигин уларни ҳам, лекин фақат ўқишнинг ўзи етмайди. Ҳолбуки, бизга биз ҳам керакмиз ва энг аввало биз керакмиз. Ўз маданиятимиз керак. Уларнинг маълумотлари ҳам кейинги ўринларда асқотади.\nБу изоҳлардан мамнун бўлдим. Дунёқараши кенг инсон барибир бошқача-да. Кейин ҳафтада бир дарсимизни давом этира бошладик. Мушрикларнинг кўнглини яна бир бор кўра бошладим. “Ғофир” сураси 26-оятда Фиравн Аллоҳнинг пайғамбарига уюштирган бўҳтонни ўқидик: “Фиръавн: «Мени қўйинглар, Мусони ўлдирай. Майли, Раббига дуо қилсин. Албатта, мен унинг динингизни алмаштиришидан ва ер юзида фасод чиқаришидан қўрқмоқдаман», деди.”\nФилиз устоз бир муддат ўйга толди. Ҳозир бу оятнининг Қуръонда марҳамат қилинганини янада яхшироқ англадим. Мушриклар одамларга динни ҳимоя қилгувчи фаришта каби кўринар экан, ҳақиқий диндорларни, динга хизмат қилувчиларни, гарчи улар пайғамбар бўлса ҳам, динсизликда айблай олишарди. Эҳ, юртимдаги ва дунёдаги мусулмонлар кошкийди буни англаб етсалар эди.\nОйнурни ўйладим. Атрофдагиларининг танқид ва тазйиғига учрагани сари мужодала этишда давом этарди.\nОйнур бир нималарни уддалашга ҳаракат қиларди, қачон ва нимага эришмоқчилигига қизиқардик. Бир хориж мутафаккири “Тезда қўлга киритилган муваффақият инсонни беқарор ва хавфли кишига айлантиради” деган экан. Ойнур атрофдагилардан таъқиб кўргани сари ўзига тинчлик бермаётган саволларга жавоб излашга уринарди. Унинг бу изланишларини энг яқинлари ҳам билишмасди. Руҳий инқирозга тушгани камлик қилгандай, таъқиблардан асабийлашар, тазйиқлар уни буткул ҳолдан тойдирганди.\n“Умр бўйи ҳеч нимага эришмаганлар бошқаларнинг эришганларини камситиш билан ўзларини овутишади”.\nДунёда бундай кимсалар жуда кўп ва одамни ғажиётган одамсифат бўрилар қилмишларини давом эттиришяпти.\nОйнур буткул ёлғиз қолди. Руҳиятини англайдиган ҳеч ким йўқ эди. “Муваффақият пиллапояларидан ҳеч ким қўлини чўнтагига солиб чиқолмайди”. Шундай экан, саволларига ўзи жавоб топар, бир хатоси оқибатида чала ташлаб кетган ўқишини тамомлаб, одамларга ва ўзига ёрдами тегадиган инсон бўлиб етишиши керак эди. Ўрнига чўзилганида ҳар хил режалар тузар, ўз оиласининг ёнида, лекин улардан қалбан узоқлашиш изтиробидан азобланарди. Ойнурнинг ўйлари фақат шу нуқтага қаратилган эди: “Кимдир мени кўр-кўрона алдаётган бўлса-чи? Ҳеч нарсани уддаламасам-чи?!”\nОқибатида хайрли манфаат бўлмаган ишни бажаролмаслик ҳам бир неъмат эканини Ойнур билмасди.\nОйнурнинг гап-сўзларидан шуни мулоҳаза қилдимки, дугонам алал-оқибат буюк изланишларга ғарқ бўлади ва ниҳоят ҳақни топарди!\n“Бу йўлда чарчама, Ойнур! Туман эмассанки, бўшлиқда қолсанг!”\nОдамлар ўзини шу даражада чиройли қадоқлаб ўрайдики, ичи бошқа, таши бошқа одам ичида гўёки икки кимса қаршингда тургандек. Ойнур ўзини ўраб-чирмашни истамайди. Лекин атрофдагилари ўзларини безаб-бежаш кўрсатишдан мамнун эди. Ички ва ташқи дунёлари бир-бирига ҳеч ўхшамасди. Ўзини борича кўрсатгани учун ҳам Ойнур илмсиз, лекин диндор бувисини ранжитди. Шунинг учун онажонисини йиғлатди. Тили бошқа, дили бошқа бўлмагани учун ҳам дўсту яқинларига озор берарди.\n“Оқ бу қадар арзон бўлиши мумкинми?” дейди бир фозил киши. Албатта, мумкин эмас. Хўш, инсоннинг бунчалик арзон баҳоланиши-чи? Фикрларнинг сотилиши-чи? Ҳақиқатни поймол қилиш, тўғриларни оёқ остида эзғилаш бутун бошли инсониятни алдади. Ҳатто сигирга сиғинадиган одам ҳам ўзини дунёда ҳеч алданмаган киши санайди. Мен ҳам шундай алданган бўлсам-чи?\nОйнур мана шу ҳис ичида одамларга шубҳа билан қарарди. Ва ўзига кўрсатилган ўша “Сиздан бўлмаганларни оёқ-қўлини кесинг” дея ўқилган оятни кимдир низо қўзғаш ва диний ихтилоф келтириб чиқариш учун ўйлаб топганини англади. Олдинги оят нима эди? Уни бошқалардан эшитганди. Ойнурдан шундай сўрашарди: “Аллоҳ сизлардан бўлмаганни шафқатсизларча ўлдиринг, дейди. Хўш, эътиқод эркинлиги қаерда қолди?” Лекин у оятни мусулмонлардан эшитди. Агар мусулмонлар ҳам шоҳидлар тушунтирган маънони берса, ана ўшанда қалбида ҳеч қандай шубҳа қолмас, шоҳидларга таслим бўлар, улар қандай эътиқод қилса, шунга иймон келтирарди.\nБир гал икки тушини гапириб берди. Тушлари менга умид берарди. Ойнурнинг бир хусусияти бор эди: у ҳар доим Аллоҳга ёлвориб дуо қиларди. “Аллоҳим, менга ёрдам бергин! Ўз йўлингни менга очгин!” дея илтижо қилармиш. Бир куни шу дуоларидан кейин ухлаб қолибди. Тушида Исо алайҳиссаломни кўрган экан. Исо алайҳиссалом узун, оппоқ кийим кийган экан. Ойнурга диққат билан қарар экан. Ойнур у зотнинг оппоқ этагини ўпишга йиқилибди. Шу орада Исо алайҳиссалом уни огоҳлантирибдилар: “Нега этагимни ўпяпсан? Ҳеч ким бировнинг этагини ўпмайди! Сен буни билмасмидинг?” Шу орада қандайдир овози эшитилибди, овоз унга: “Сен Инжилни ўқийсану, нега ўз Қуръонингни ўқимайсан?!”\nОйнур шу тушдан уйғонган заҳоти дарҳол ўзи яхши кўрган шоҳидлардан бўлган ҳамширанинг ёнига борибди. “Олинг бу Инжилингизни, мен уни ўқимайман”, дебди. Ҳали илк кунларда экан бу воқеалар. У шоҳидлардан бўлган ҳамшира хоним ҳам дарров Қуръони каримни чиқариб, “Мана, кўр, Қуръонда ҳам ҳатто Инжилни ўқиш, унга имон келтириш ёзилган. Кўрган тушинг шайтондан, сен унга алданма”, дебди. Боёқиш Ойнур ҳам “Модомики Қуръонда айтилган экан, унда мен ҳам Инжилни ўқийман”, деб китобни олибди. Албатта, Инжилни ўқиш гуноҳ эмас. Бу ердаги қилаётганлари имон ахлоқига зид бўлган нарса эътиқод қилаётганлари Инжил учун ўзлари эътиқод қилмайдиган Қуръондан дастак олишлари деб ўйлайман.\nОйнурнинг яна бир туши жуда ғалати эди. Яна бир кеча Аллоҳга дуо қилиб, “Ё Раббим! Қайси дин ҳақ бўлса, уни менга тушимда аён қил”, деб йиғлаб ёлворибди. Гарчи бу усул инсонни тўғри йўлга бошламайди, лекин Ойнур бир неча ой илтижо қилавергани учун Аллоҳ унга чиройли ва аниқ аён қилганди. Тушида у билан шуғулланган, Бурсадаги бувисининг қўшниси Зайнаб деган аёл кирибди. Зайнаб жамоати билан бир хонада экан, шоҳидлар нариги хонада. Шоҳидлар “бу ерга кел” деган экан, бир овоз Зайнаб ўтирган хонага киришини айтибди. Ойнур бу тушидан ҳам қаттиқ таъсирланганди, лекин шоҳидлар “Бу ҳам шайтоний туш” деб унинг фикрини ўзгартиришган экан.\nМен Ойнур бир куни бу тушини эслашига ишонардим. Гулдерен мени ўйлаганидек, мен ҳам уни ўйлардим. Қўнғироқ қилиб, мени чақирди. Овози жуда қайғули эди. Машинага ўтириб бордим. Эшикни очганимда йиғлаб ўтирганини сездим. “Ичкарига кир”, деди хушламайгина. Ичкарига кираётиб ўйладим, модомики келишимдан мамнун бўлмади, бу қиз нега мени уйига таклиф қилди. Сабрсизлана бошладим.\nЯсама ҳол сўрашлик қисмидан кейин суҳбатга киришдик.\n1-қисм 2-қисм 3-қисм 4-қисм 5-қисм 6-қисм 7-қисм 8-қисм 9-қисм 10-қисм 11-қисм 12-қисм 13-қисм 14-қисм 15-қисм 16- мм 17 -қм қисм 18-қисм 19-қисм 20-қисм 21-қисм 22-қисм 23-қисм 24-қисм 25-қисм 26-қисм 27-қисм 28-қисм 29-қисм 30-қис м 31-исм 32-қисм 33 34-қисм 35-қисм 36-қисм 37-қисм 38-қисм 39-қисм 40-қисм


“Иншироҳ”ни тинглаганимдаёқ, қалбим таскин топди” | Azon.uz - Ахборот-таҳлилий портал\n“Иншироҳ”ни тинглаганимдаёқ, қалбим таскин топди”\n18:00 14.03.2019 1127\n“Сен энди чиққан қизсан!”, “Сен энди чиққан қизсаан!”, “Сен энди чиққан қизсааанн!”... Ўгай онамнинг қаҳрли маломатлари қулоқларим остида қайта-қайта жаранглаяпти. Ўғлимнинг қўлидан ушладим. Боламни эҳтиёт қилиш учун эмас, у билан бирга юрганда қўлчасидан ушлаб олиш одатимга айлангани учун...\nКўчага чиқдик. Бола кўнгли билан бобосиникидан музтар чиққанимни фаҳмлаган ўғлимдан сас-садо чиқмайди. Юрагимни хўрсиниқ ачиштирадию, кўзимдан бир томчи ёш оқмайди. Ўз онам бўлганида ҳам шунчалик хўрлик кўрармидим? На ота уйимда, на эр уйида қадр-қиймат кўрмаётганимнинг сабаби нима? Қўлимдан келганича меҳнат қилсам, рўзғоримга фойда бўлсин деб кундузи касалхонада ҳамширалик қилиб, туни билан чеварлик қилсам. Бошқа аёллардай кўчага ясан-тусан, пардоз-андоз билан юриб, эримнинг пулини совурмасам. Нега бунчалик қадри арзонман?..\nОнам вафот этганидан кейин отам бошқага уйланди. Акам иккимиз чирқиллаб қолавердик. Ўгай онамнинг аввалги оиласи фарзандсизлик сабабли бузилган экан. Отамга турмушга чиққан йили эгизак укаларим туғилди. Шундан кейин уй-рўзғорнинг ҳамма иши менинг бошимга юкланди. Лекин ҳар ишда бир хайр бор деганларидек, ёшлигимдан рўзғор ишларига уқувли бўлганим ҳам яхши экан. Турмушга чиқиб қийналмадим. Тонг саҳарда уйғониб ҳовли супуриш, сигир соғиб, нонушта тайёрлаш, дастурхонни йиғиштириб, идишларни ювиб ишга отланиш мен учун ота уйимдаги одатий юмушларим эди. Келинликда ҳам оддий ишларни қилгандек, одатий ҳаётимда давом этдим. Ўгай онамнинг қариндошига узатилганман. Эримнинг юраги хаста эканини кейинчалик билдим. Мен-ку, майли, қайнота-қайнонам эримга ҳам раҳм қилмаслигини кўриб ўксинаман. Бир неча кундан бери уйда бизни ҳовлидан чиқариш можароси давом этяпти. Ота уйимга отамдан ёрдам сўраб боргандим. Қайнотам қишлоқ чеккасидаги томорқасидан бир парчасини бизга ажратиб, уй-жой қилишимизни, баҳорданоқ қурилиш ишларини бошлаб, Рамазонгача кўчиб чиқишимизни айтди. Бу гаплар оғизга осон. Икки ёш бола билан, эрим иккимизнинг маошдан бошқа даромадимиз бўлмаса, уй-жой қилиш осонми? Эримнинг ойлиги дори-дармонию, шифохона харажатларидан бери келмайди. Улардан бир нарса сўраш нари турсин, бошимда, болаларимнинг бошида тик оёқда юрганларига шукр қиламан. Отам ўгай онамга айтибди.\n– Чиққан қиз чиғириқдан нари!, деди ўгай онам ғазаб билан. – Отангнинг ҳам уйланадиган ўғиллари, узатиладиган қизлари бор, узатиб ҳам сендан қутулмадикми?!..\n– Янгам бояқиш ортимдан изиллаб қолди. Унгаям осон эмас. Акам хорижда ишлайди, уч боланинг ташвиши янгамнинг бошида. Акам пул бергани билан, муаммонинг ҳаммаси фақат пул билан битмайдику... Ўгай онамдан хафа бўлишга ҳаққим борми-йўқми? Отамдан-чи?..\n– Ойижон... Қўлимдан оҳиста тортиб силкиди ўғлим.\n– Нима дейсан?, дегандим, уч-тўрт қадам олдинга ишора қилди:\nОтамнинг аммалари. Нуроний, маърифатли аёл. Маҳаллада ҳамма уларни “отин биби” дегани учун болаларим “Бибижон” дейишади.\n– Ассалому алайкум, амма...\n– Ва алайкум ассалом, Нодирапошша, яхшимисан қизим?\nАмма билан эсонлашиб, жилмайишга уриндим. Ўғлимни суйиб-алқадию, менга синчков қаради:\n– Тинчмисан? Куёв яхшими? Кўзингга нима қилди, қизарибди?\n– Аммажон.... – Дувиллаб кўз ёшларим қуйилди. – Қийналиб кетдим. Онам бўлганларида... шунчалик беқадр бўлмасмидим...\n– Оббо. Қани юринглар, юр-чи меникига, тўлиб турган экансан-да! Юра қолинглар, болам...\nИнидан илон чиққан қушдай беҳаловат, қайга боришни билмай карахт эдим. Индамай аммага эргашдим. Уйларига кириб боргандик, оҳиста аммо қатъиятли оҳангда:\n– Келинпошшалар, бизга қараб юборинглар!, деди. Бир зумда келинлари бир чойнак чой, дастурхон, қанд-қурс кўтариб келишди. Салом-алик, омонлашишдан кейин янгаларим оҳиста хонани тарк этдилар. Амма менга саволчан тикилиб туриб, “хўш, нимадан безовтасан?” деганди, яна хўрлигим келди.\n– Онаси ўлган шум етим экан, аммажон, ўгай онамнинг қандайлигини биласиз, ота уйимда рўшнолик кўрмаганим етмагандай, эримникилар ҳам ҳаддидан ошди. Менинг-ку, онам ўгай экан, менга раҳм-шафқат қилишидан умидим йўқ. Куёвингизнинг онаси ўз боласига ачинмайдими, аммажон? Тағин ўғли бемор бўлса... Невараларига жони ачимайдими? Мен юрак ҳовучлаб ўтираман уйда, қайнонам, қайнотам, ака-укалари эримнинг дилини оғритмасин, эридан қайтиб келган қайнопам заҳар санчиб, кўнглини хуфтон қилмасин, дейман. Наҳотки, ўз фарзандига, бир қориндан талашиб тушган жигарларига шафқатсиз одамлар бўлса? Аммажон, Қиёмат деганлари, она қизга, ота ўғилга шафқат қилмайдиган замонлар дегани ҳозирги пайтимизмикан? Ёки мен ўз хатоимни кўрмайдиган даражада кўр бўлибманми?..\n– Эй қизимей, охирзамондамиз болам! Атрофимизда одамлардан кўра одамликни ўйнаётганлар кўп! Ҳамма нарсага куйинавермагин. Бир қарасанг, на бу ғамлар қолган, на умр! Сен ҳозир гап орасида “Эрдан чиқиб келган қайнэгачим” дединг-а? Мана шу гапинг маломат ўрнида ўтди. Сен қайнэгачингга хатосини, тўғрироғи Аллоҳнинг қисматини маломат қилдинг. Салафи солиҳларимиздан бирлари машаққатли ҳаётга тушиб қолибдилар. Улардан нега бу аҳволга тушганларини сўрашган экан: “Бир кишига “Эй ғариб!” дегандим, бу маломатимнинг жавобини қирқ йиллик қашшоқлик билан ўтадим” дея жавоб қилган эканлар...\n– Аммажон... – Хижолатли ва қўрқувдан овозим инграгандек эшитилди.\n– Шундай қизим! Бировнинг айбини, хатосини маломат қилма! Ўгай онанг, отанг, эрингнинг яқинлари қариндошлик ришталарини узса, қондошлик ҳақига риоя қилмасалар, сен риоя қил!. Чунки ҳар ким ўз амали устидан ўзи сўралади. Ҳар ким экканини ўради. Шундай ҳадиси қудсий бор, ҳадиси қудсийни биласан, Аллоҳнинг ҳузуридан Расулуллоҳ соллаллоҳу алайҳи ва салламга келган хабар. У Зот маъносини сўзлари билан ифодалаган ҳадис. Абдураҳмон ибн Авф розияллоҳу анҳудан ривоят қилинишича, у киши Расулуллоҳ соллаллоҳу алайҳи ва салламнинг бундай ривоят қилади: “Аллоҳ азза ва жалла деди: “Мен Раҳмондирман. Мен “раҳм”ни яратдим. Ва унга ўз исмимдан исм қўйдим. Бас, кимки, раҳмни боғласа, уни боғлайман (яъни уни яхшиликка боғлайман, қилган хайрли амали учун мукофотлайман). Кимки, раҳмни узса, уни кесиб ташлайман!”. Бу ҳадис Имом Бухорий ҳазратларининг “Ал-Адаб ал-муфрад” китобларида келтирилган. – Амма китоб жавонига ишора қилдилар. – Қариндошчилик, жигарчилик ришталари “силаи раҳм” дейилади. “Раҳм” сўзи Аллоҳнинг Раҳмон исми ўзагидан олинган. Демак, қариндошларга яхшилик қилиш Аллоҳга яхшилик қилиш билан баробар қизим!..\n– Сиз шундай чиройли тушунтирдингизки, мен ота-онамдан, қайнона-қайнотамдан хафа бўлганим учун Аллоҳдан уялдим, аммажон... Лекин... Лекин инсонмиз-да, бизни назар-писанд қилмаган, ҳурмат қилмаганларга яхшилик қилиш, кулиб қараб, уларнинг эътиборисизлигига кўз юмиш малол келади. Юракка юк бўлади. Кўнгил оғрийди...\n– Қўявер қизим, уларга Аллоҳ кифоя қилгай. Дили оғриган одам мазлум бўлади. Мазлумга эса “иншироҳ” бор...\n– “Иншироҳ” нима дегани, аммажон?\n– Ҳмм... “Иншироҳми”?... – Амма маҳзун табассум билан бир муддат ўйга толдилар. – Қуръони Кариймда “Шарҳ” сураси бор. Уни “иншироҳ” ҳам дейдилар. Яъни “очиш, кенг қилиш” деган маъноларини англатади. Бу сура бошдан-оёқ Пайғамбаримиз алайҳиссаломга хитоб бўлиб, Аллоҳ таоло томонидан У Зотга ато этилган фазл-марҳаматлар зикр қилиняпти ва У Зот машаққатларга сабр-тоқат қилишга ҳамда Аллоҳ таолонинг ибодатига мудом рағбат кўрсатишга даъват этилган.\n– Аммажон, эшитгим келяпти, ўқиб берсангиз, дегандим...\n– Ҳа, майли, эшит қизим: “Бисмиллаҳир Роҳманир Роҳийм. Сенинг кўксингни кенг қилиб қўймадикми? Ва сенинг юкингни енгиллатмадикми? У сенинг елкангни босиб турган эди. Ва сенинг зикрингни юқори кўтардик. Бас, албатта, бир қийинчилик билан осонлик бордир. Албатта, бир қийинчилик билан осонлик бордир. Фориғ бўлсанг, ибодатига урингин. Ва фақат Роббингга рағбат қил”.\nАллоҳ таоло бу сўзлари билан ҳар машаққат билан бирга осонлик борлигини, яхши кунда ҳам, ёмон кунда ҳам Ўзига юзланиб, Ўзидан сўрашликни марҳамат қилади.\n– Албатта, бир қийинчилик билан осонлик бордир... Аммажон, қулфи дилим очилгандек бўлди. Руҳим енгиллаб, юрагимда умид чечак очгандай ёришди...\n– Қачонки, озор кўрсанг, оғринсанг, муносабатингга муносиб жавоб кўрмасанг шу оятларни такрорла. Сенга озор берган нарсанинг ҳикматини кўришга урин. Албатта, Раббимиз Ҳикматли зот ва Унинг ихтиёри билан рўй берган ҳар қандай ҳолатнинг ҳикмати бўлади....\n– Бугун қайнотам ва онамдан кўнгил оғритадиган гапларни эшитганимнинг ҳам ҳикмати бўлди. Сизни учратдим. Дардимни бўлишдим ва албатта, бир қийинчилик билан осонлик борлигини англадим. Аммажон, сизга кааатта раҳмат. Борингизга шукр...\nАмма билан хайрлашиб чиққанимда, совуқнинг заҳри пасайгандек туюлди. Аслида қалбимдаги алам изғирини ўрнини, меҳрнинг қайноқ тафти эгаллаганди. Уйимга ошиқиб, ўғлимнинг қўлчасидан тутган эдим, қоп-қора кўзчаларини менга тикиб:\n– Ойижон, бибижонникига яна келамиз-а?, деб сўради.\n– Иншоаллоҳ, келамиз ўғлим!.\nБеихтиёр тилимда аммам ўқиган оятлар такрорланди: “Ва сенинг юкингни енгиллатмадикми?”...\nҚуръони карим сакинат\n00:00 06.09.2019 334\n17:00 05.09.2019 663\n11:18 31.08.2019 984\n12:30 14.08.2019 420\n16:55 26.07.2019 2475\n17:00 25.07.2019 985


shopping_cart 0 soʻm 0\nБизнинг gomart.uz электрон онлайн-савдо майдончамиздан маҳсулотларни харид қилиш учун моллар каталогидан ўзингизга керак маҳсулотни танлаб олишингиз, уни харид саватига қўшишингиз, кейин “Буюртмани расмийлаштириш” тугмасини босишингиз керак бўлади. Сўнгра етказиб беришимиз керак бўлган манзилингиз ва алоқа учун телефон рақамингизни тасдиқлашингиз лозим.\nЕтказиб беришни тасдиқлаб олиш учун сиз билан операторимиз боғланади ёки sms хабар оласиз, шунингдек, алоқа хизмати орқали хат олишингиз ҳам мумкин. Шундан сўнг моллар учун тўланажак маблағнинг барча миқдорини тўлов тизими ёки UzCard карточкаси орқали ўтказасиз. Молларни пластик карточкалар (терминал) ёрдамида харид қилганингизда тўловни буюртма олиш нуқталарининг бирида ёки уйингизга етказиб берилганида амалга оширасиз.\n1. Зарур gomart.uz маҳсулотлари каталогига кирасиз:\n2. Зарур маҳсулотни танлайсиз ва уни харид саватига қўшасиз;\n3. Буюртмани расмийлаштириш тугмачасини босасиз ва етказиб бериш манзили ҳамда телефон рақамингизни кўрсатасиз.\nХаридни расмийлаштирганидан сўнг мижоз буюртманинг тайёр бўлгани ҳақидаги хабарни sms орқали ёки операторнинг телефон қўнғироғи билан олади. Буюртмани расмийлаштириш учун тўлов амалга оширилганидан сўнг 60 дақиқа вақт кетади.


Ёрга еткур сабоким, ёки Амир темур шеър ёзганми? - Darakchi\nМУТОЛАА 09.04.2022, 12:01\n9 апрель – Амир Темур таваллуд топган кун.\nАлишер Навоий “Мажолисун-нафоис” асарида кўплаб ҳукмдорлар орасида Амир Темурни биринчи бўлиб тилга олган, “Агарчи бу улуғ зот шеър ёзмаган бўлса-да, у айтган ҳар бир байт минг байтга тенг” деб лутф қилгандилар.\nНавоий юқоридаги фикрнинг исботи сифатида қуйидги воқеани мисол келтиради.\nАмир Темур замонасида машҳур мутасаввиф олим Абу Саид Абулхайрнинг бир рубоийси жуда шуҳрат қозонган, ҳатто бу рубоийнинг ғайриоддий хусусиятлари ҳақида гап-сўзлар тилдан-тилга кўчиб юрарди.\nБу рубоийнинг шарҳи хусусида кейинчалик Хожа Аҳрори Валий ўзининг “Ҳавроия” номл қасидасини ҳам битган эди. Мана ўша рубоий\nРизвон ба ажаб бимонду каф бар каф зад\nЎша пайтларда Озарбойжон бошқаруви Амир Темурнинг иккинчи ўғли Мироншоҳ Мирзога топширилган. Бироқ, Мироншоҳнинг ичкиликка муккасидан кетиши давлат ишларига таъсир кўрсата бошлади. Унинг ғалати қилиқлари ҳақидаги гап-сўзлар Самарқандга ҳам етиб келди. Соҳибқиронга Мироншоҳнинг ичкиликка берилишига уч кишининг сабабчи экани етказилди. Амир Темур учовининг ҳам бошини олиб келтиришни амр қилди. Мулозимлар улардан икки нафарини тутиб қатл қилишди. Аммо учинчиси – Хожа Абдулқодир Мароғий ўзини девоналикка солиб дарбадарликни ихтиёр қилди.\nСоҳибқирон Ироққа юриш қилганида, Хожанинг шу атрофда юрганини хабар қилишди. Ниҳоятни уни қўлга олиб, подшоҳ ҳузурига олиб келишди. Хожа Абдулқодир ўз вақтида гўзал овози, мусиқадан пухта хабардорлиги, шунингдек, Қуръон қироати билан ҳам шуҳрат қозонган бўлиб унинг гўзал овози бор эди.\nПодшоҳнинг ҳузурига олиб келишлари билан у қўрққанидан нима қиларини билмай, Қуръон оятларини тиловат қилишга тушди. Бу ҳолатни кўрган соҳибқирон кулиб юборди ва ўша машҳур рубоийнинг охирги мисрасини айтди?\nАмир Темур форс ва араб тилларини пухта билса-да, она тили – туркий тилни ардоқлар, кўпгина номалари, фармонлари, тарихий китобларини шу тилда битар эди. Амир Темур томонидан 1391 йил Олтин Ўрда хони Тўхтамишга қарши юриш қилган чоғида ҳозирги Қозоғистоннинг Қарағанда вилояти ҳудудидаги Улуғтоғ этакларида тошда битиб қолдирилган битиклар тилимиз соҳибқирон пайтида қанчалик тиниқ ва жозибали бўлганини кўрсатади: “Тарих етти юз тўқсон учинда, қўй йили ёз ойи ораси Туроннинг султони Темурбек уч юз минг черик била ислом учун Тўхтамишхон – Булғор хониға (қарши) қарши юрди. Бу ерга етиб, белги бўлсун деб бу ўбани қўпорди. Тангри нусрат бергай, иншоолоҳ. Тангри эл кишига раҳмат қилғай, бизни дуо била ёд қилғай”.\nМаълумотларга кўра, унинг таржимаи ҳоли ва ўгитларини ўз ичига олган “Темур тузуклари” асари ҳам даставвал туркий тилда битилган, кейинчалик Бобурийлар саройида форсчага ўгирилган.\nМаълумки, соҳибқирон дастлаб иттифоқчиси бўлган Амир Ҳусайннинг очиқчасига хиёнат қилган, шу хиёнат сабаб 1365 йилда Чиноз яқинида юз берган Лой жангидан мўғулларга енгилган эди. Чунки, Амир Ҳусайн ўз қўшини биан ёрдамг етиб келмаган, шу боис саркарда жуда катта талафотга дуч келган эди.\nБу Ҳусайннинг Амир Темурга ягона хиёнат эмасди У Амир Ҳусайн билан марказлашган давлат барпо этиш мақсадида юрган кезлари, Амир Ҳусайннинг ҳийласи билан улар орасига нифоқ тушади. Шундай оғир бир вазиятда Амир Ҳусайн Амир Темурни ўлдиришни режалаштириб, унга “дўстлик ва қардошликни” таклиф этади ва Қуръонни қўлга олиб қасам ичади. Ва уни Темурга юбориб, элчи орқали “ўртадаги аҳду-паймолимизни янгиласак, худо хаққи дуруст бўлур эди”, деб Чакчак дарасида учрашишни таклиф этади.\nБундай сермазмун ва сержило байтни битиш учун юксак тафаккур ва катта маънавият салоҳият соҳиби бўлиш керак. Бинобарин, соҳибқирон Амир Темур ана шундай улуғ ҳофиза ва ақл-заковат соҳиби эди.\nХуросон устига қилган фатҳ юришларидан бирида форс мамлакатининг пойтахти Шерозни ҳам олади. Бу шаҳарда жаҳонга машҳур форс шоири, Ҳофиз Шерозий истиқомат қиларди. Шоирнинг:\nАгар он турки шерозий ба даст орад дили оро,\nҚаро хоига бахш этгум Самарқанду Бухорони,\nдеган байти жаҳонга таралиб кетган эди.\nАйтишларича, Амир Темур Шерозда шоирни ўз ҳузурига чақиртиради ва унга ғазаб билан: “Мен ер куррасининг жуда катта қисмини бўйсундирдим ва ўз ҳукуматим ўрнашган қадрдон шаҳарларим Самарқанду Бухорони обод қилиш учун топган-тутганимни аямадим, сен эсаҳар икковини бир қизнинг қора холига бериб юбормоқчимисан?”– дейди. Шунда Ҳофиз Шерозий қўл қовуштириб туриб: “Аълоҳазрат, шунақа қўли очиқлигимдан ўзингиз кўриб турган гадолик ҳолига тушдим-да”, – деб жавоб қилади. Бу жавоб соҳибқиронга маъқул бўлади ва шоирга қимматбаҳо совғалар ҳадя қилади.\nАмир Темур ва Ҳофиз Шерозий орасидаги мунозараларнинг турли талқинлари мавжуд бўлиб, бошқа бир ривоятга кўра, соҳибқирон: “Эй шоир, сиз Шероздан бошқа жойни кўрмаганингиз учун, Шероздан гўзал жой дунёда йўқ деб ўйлайсиз. Сизнинг Шерозингиз менинг Самарқандимга қараганда кичик ва кўримсиз. Самарқанд илгаридан дунёнинг гўзал шаҳарларидан эди. Мен уни яна ҳам гўзлаллаштирдим ва дунёнинг обод шаҳарларидан қилдим. Истасангиз юринг, сизни Самарқандга олиб кетай” дейди.\nАммо Ҳофиз қарилигини пеш қилиб, ўз шаҳрини қўйиб қолган умрини Самарқандда ўтказишга рози бўлмайди. Соҳибқирон ҳам унинг раъйига қарши бормай, фаровон ҳаёт кечирмоғи учун минг динор туҳфа ққилад.\nАна шу мисолларнинг ўзи ҳам Амир Темурнинг шеърий иқтидорга эгалиги, шеъриятга, шоирларга, адабиёт аҳлига алоҳида ғамхўрлк кўрсатганидан дарак беради.


Жаҳонда қамалган журналистлар сони кўпайди\n18 январ 2022, Тошкент вақти: 17:37\nЖаҳонда қамоқда сақланаётган журналистлар сони ўтган йилдагига нисбатан кўпайди, деб билдирди Журналистларни ҳимоя қилиш халқаро қўмитаси навбатдаги ҳисоботида.\nҚўмитанинг қайд этишича, ўтган йили касбий фаолияти билан боғлиқ равишда 280 журналист қамалган эди. Жорий йилнинг декабригача эса жаҳонда қамалган журналистлар сони 293 кишига етди.\nЖурналистларни таъқиб қилиш бўйича уч йилдан бери биринчи ўринни Хитой эгаллаб келмоқда. Бу мамлакатда 50 нафар журналист қамалган. Иккинчи ўриндаги Мьянмада 26 журналист, учичнчи ўриндаги Мисрда 25 журналист, тўртинчи ўриндаги Вьетнамда 23 журналист қамоқда сақланмоқда.\nБеларусь эса жазога тортилган журналистлар сони бўйича жаҳонда бешинчи ўринга чиқди. Бу ерда 19 журналист қамалган. Сўнгги бир йил ичида Беларусда 9 журналист озодликдан маҳрум этилди.\nҚўмита ҳисоботида сўнгги бир йил ичида камида 24 журналист бевосита касбий фаолияти учун ўлдирилгани қайд этилган. Қўмита яна 18 журналист ўлдирилганини, бироқ улар айнан касбий фаолияти учун ўлдирилганини исботлаш мумкин бўлмаганини билдирди.


ИСЛОМ МЕҲР-ШАФҚАТ ДИНИДИР — Zamaxshariy.uz\n15 ноября, 2019 admin Мақолалар\nМеҳрибонлик сўзининг асли араб тилидаги «ар-роҳмату” сўзидан олинган бўлиб, раҳматга уламолар: “Бошқа бир кишидаги мусибатни ҳис қилганда азоб чекадиган ёки ундаги ҳурсанчиликни билганида севинадиган қалбдаги юмшоқликдир”, деб таъриф беришган.\nКиши ўз биродарига етган қийинчилик ва ҳурсандчиликларда у билан бирга бўлиши шу раҳматдан бўлади. Меҳрибон киши раҳмшафқатга ҳақли одамни билса унга ёрдам беришга ҳаракат қилади. Агарда, ёрдам бериш қўлидан келмаса, ёки бунинг умуман иложи йўқ бўлса ич-ичидан қийналади. Бу ҳудди Пайғамбаримиз айтганларига ўхшайди: «Мўминлар бир-бирларига меҳр-муҳаббат, раҳм-шафқат қилишларида бир жисмга ўхшайдилар. Бирон аъзо оғриса қолган аъзолар ҳам бедор ва истма бўлиб биргаликда азоб чекади”.\nИслом меҳр-шафқат динидир. Аллоҳ таолонинг энг улуғ сифатларидан бири ҳам Раҳмондир. Раҳмон сўзининг маъноси барча махлуқотларга раҳм қилувчи, мўминга ҳам, кофирга ҳам неъматларни берувчи дегани. Ҳа, Аллоҳ таолонинг меҳрибонлиги чексиз. Ўзига итоат қилмаган гуноҳкор бандаларига ҳам ризқ бераверади. У Зот охирги пайғамбари Муҳаммад соллаллоҳу алайҳи васалламни ҳам раҳмат пайғамбари қилиб юборган. Қуръони каримда: «(Эй, Муҳаммад!) Биз Сизни (бутун) оламларга айни раҳмат қилиб юборганмиз”, деган. (Анбиё 107). Оятдаги “раҳмат” жуда кенг маънони англатади. Бу ҳақиқатни, Муҳаммад соллаллоҳу алайҳи васалламнинг ахлоқ-одоблари, сийрат ва шамоиллари, шариатларининг бағрикенглиги, ҳатто куфр ва ширк аҳлига ҳам зулмни раво кўрмасликлари, меҳр-оқибат, эзгулик каби фазилатлар манбаи эканликларидан хабардор бўлган инсонларгина тушуна олади. Муҳаммад соллаллоҳу алайҳи васаллам инсонларга ниҳоятда меҳрибон эдилар. Кунларнинг бирида саҳобалари билан масжидда ўтирганларида бир саҳролик аъробий келиб ўтиради. Икки ракат намоз ўқигандан кейин масжиднинг бир томонига ўтиб бавл қила бошлайди. Уни кўрган саҳобалар қаттиқ ғазабланиб, тохтатиш учун унга ташланмоқчи бўлишганда Пайғамбаримиз алайҳиссалом: “Уни тек қўйинглар. Бавлини устига бир челак сув қуйиб юборинглар. Сизлар осонлаштирувчи бўлинглар, қийинлаштирувчи бўлманглар”, дедилар ва аъробийни чақириб, юмшоқлик билан: «Бу масжидлар бундай бавл, нажосат нарсалар учун ярамайди. Бу ерда Аллоҳ зикр қилинади, намоз ўқилади, Қуръон қироат қилинади”, дедилар. (Бухорий ривояти) Бу улуғ ҳикматни қаранг. Агар саҳобаларни тўхтатмаганларида нажосат ҳамма ёққа ёйиларди. Аъробийнинг саломатлигига қаттиқ зарар етарди. Энг ёмони исломдан нафратланишига сабаб бўларди. Нажосатни иши эса енгил. Бир челак сув қуйилса кифоя. Жой тоза бўлади.\nPrevious Post:ИЖТИМОИЙ ТАРМОҚ ТУЗОҚЛАРИ\nNext Post:ҲАЛИМЛИК МЎМИНЛАР СИФАТИ


Ўзбекистонда ИИО ходимлари томонидан электрошокдан фойдаланиш бошланди - UzNews.uz\n24 сентябрь, 12:10 420 0\nЭлектрошокдан фақат махсус сертификатга эга ходимлар фойдаланади. Ушбу қурилмадан фойдаланиш тартиби ҳақида маълумот берилди.\nЎзбекистонда бугун, 24 сентябрдан бошлаб ИИО ходимлари томонидан электрошокдан фойдаланиш бошланди.\nУшбу амалиёт тартиби бўйича ИИВ матбуот котиби Шоҳрух Гиёсов UzNews.uz’га маълумот берди.\nИИО ходимларининг махсус воситалар ва ўқотар қуроллардан фойдаланиш тартиби ҳақидаги қонун асосида ички ишлар вазирининг буйруғи қабул қилинди.\nУнда, ИИО ходимлари томонидан электрошокдан фойдаланиш тартиби тўғрисидаги кўрсатма тасдиқланди.\nХусусан, қурилмадан фойдаланиш фақат ССВ билан келишилган ҳолда ИИВ томонидан тасдиқланган махсус тайёргарликдан ўтганлигини тасдиқловчи сертификатни олган ходимларга рухсат этилади.\nҲозирги вақтда деярли барча маҳаллий ички ишлар бўлинмалари электрошок билан таъминланган. Қурилма патруль ва қоровуллик хизматларини бажаришда, шунингдек, жамоат тартибини таъминлашда иштирок этган ИИО ходимларини қуроллантиради.\nМаълумот учун, фойдаланишга топширилган электрошок қурилмалари Россиянинг “Мартъ” заводи томонидан ишлаб чиқарилган.\n14 октябрь, 15:30 663 0\n15 октябрь, 10:24 583 0\n15 октябрь, 13:10 540 0\n15 октябрь, 11:36 499 0\n15 октябрь, 14:33 416 0


PressReader - Qishloq Hayoti (Village Life): 2018-07-17 - «Бахт – }аракат меваси»\n«Бахт – }аракат меваси»\nQishloq Hayoti (Village Life) - 2018-07-17 - News - Марям БЕГИМОВА\nХалқимиз асрлар мобайнида маънавий фазилатлари, ўз қарашларини шакллантириб мақсадга эришган. Қолаверса, жамиятимизнинг моддий бойлигини кўпайтириш йўлида жон куйдирган киши меҳнати билан шарафланади, эзгу ишлари билан ҳурмат топади. Инсон қанчалик билимли бўлса, унда камтарлик хислатлари шунча ривож олади.\nКамтарин киши эса ўз фаолияти давомида нимага эришмасин, ким бўлиб етишмасин, ҳеч қачон буни бошқаларга кўз-кўз қилмайди, мақтанмайди. Эл-юртга муҳаббатини ошириб, инсонларнинг бирор ташвиши бўлса, уларга кўмаклашиш ва дўстлашиш каби яхши ниятларга ошно бўлади.\nБахтиёр Матёқубов мактабни тугатибоқ, тақдир тақозоси билан хусусий тадбиркорликда иш бошлаган бўлса, 2012 йили Тошкент молия институтини тугатиб, яна хусусий тадбиркорлик билан шуғулланди.\nБахтиёр асли зиёлилар оиласида камолга етган. Отаси Иброҳим ака Матёқубов бутун умр мактабда ўқитувчилик қилди. Кексалик даврида Боғот туманидаги “Оқтепа” маҳалла фуқаролар йиғини раиси бўлиб ишлади, элнинг қувончу ташвишларига шерик бўлди. Онаси Роҳат опа Бекметова ҳам тумандаги 7-мактабда ёш авлодга таълим-тарбия берди.\n2012 йили Б.Матёқубов ўзи туғилиб ўсган Боғот туманида “Бахт – ҳаракат меваси” масъулияти чекланган жамиятини ташкил этди. Жамиятнинг асосий фаолияти йил давомида ички истеъмол бозорини сабзавотлар, картошка, мева ва узум маҳсулотлари билан барқарор тўлдириш, шунингдек, ташқи бозорда харидоргир бўлган ҳўл мевалар экспортини амалга оширишдан иборат бўлди.\n– Жамиятимизда 10 киши доимий иш билан таъминланган, мавсумий 100 нафаргача ишчи-хизматчи фаолият олиб боради, – дейди у. – 2012 йилда сиғими 500 тонналик музлатгич омборини ишга туширган бўлсак, 2014 йилда омборхона сиғимини янада ошириб, 1000 тонна сиғимли музлатгич омборини қурдик. Ҳозирги кунда иккала омборимиз ҳам тўла қувват билан ишлаб турибди.\n– 2017-2018 йилнинг қиш-баҳор ойларида ички исътемол бозорларини тўлдириш учун 200 тонна сабзи, 90 тонна картошка, 300 тонна мева-сабзавот маҳсулотларини ғамлаш белгиланган бўлиб, амалда 700 тонна сабзи, 600 тонна ҳўл мева ва сабзавотлар, 100 тонна узум халқимизга етказиб берилди. 2017 йил давомида Россия ва Қозоғистонга 468 минг АҚШ доллари қийматида қарийб 2353 тонна миқдорида ҳўл мева, узум ва сабзавот маҳсулотлари экспорти амалга оширилди.\n– Бугунги кунда қишлоқ хўжалиги маҳсулотлари экспорти учун пластмасса идишларга бўлган талаб ошиб бормоқда, – дея давом этди у. – Шуни инобатга олган ҳолда, жамиятимизда замонавий дастгоҳлар ёрдамида қишлоқ хўжалиги маҳсулотларини қадоқлаш учун пластмасса яшиклар ишлаб чиқариш йўлга қўйилди. Бунинг натижасида 3 та янги иш ўрни ташкил қилинди. Бундан ташқари, келгусида экспорт ҳажмини янада ошириш мақсадида тумандаги Бешариқ қишлоғида 1 гектар майдонда экспортбоп помидор ва бодринг маҳсулотларини етиштириш бўйича замонавий типдаги иссиқхона қурилиши якунланди. Лойиҳанинг умумий қиймати 820 минг АҚШ долларини ташкил қилди. Ушбу лойиҳани амалга ошириш натижасида 200 тонна экспортбоп полиз ва сабзавот маҳсулотлари етиштирилиб, 10 та янги иш ўрни яратилди.\nЭндиликда Бахтиёр Матёқубов жамиятни мева-сабзавот кластерига айлантириш муносабати билан қишлоқ хўжалигида фойдаланиладиган 5 гектар ерда замонавий иссиқхона (гидропоника) ташкил қилиш ҳамда қишлоқ хўжалиги маҳсулотларини қайта ишлаш бўйича мева-сабзавотларни қуритиш цехи ва лаборатория биноларини қуриш учун туман ҳокимлиги томонидан 0,70 гектар ер майдони ажратиб бериш бўйича таклифлар тайёрлаб, вилоят комиссиясига тақдим қилган. Бугунги кунда ушбу кластер таркибидаги қишлоқ хўжалиги маҳсулотларини етиштирувчилар билан маҳсулотларни сотиб олиш юзасидан шартномалар тузиш ишлари олиб борилмоқда.\nЗиёлилар оиласида тўғри тарбия топганлигининг исботи нафақат унинг, балки опа-укаларининг ҳам илмли, жамиятимиз равнақига ҳисса қўшадиган, қобил фарзандлар бўлиб вояга етганида намоён бўлади. Катта опаси Дилдора – шифокор, иккинчи опаси Марямжон эса ота-онасининг изидан бориб, таълим соҳасини танлаган. Кичик опаси Ойгул, укалари Давронбек ва Умрбеклар хусусий тадбиркор, Анварбек Тошкент шаҳридаги “IBRAT LIZING SERVIS” МЧЖ раҳбари. Укалари ҳам Бахтиёрнинг изидан бориб, ҳозирги кунда ўз мақсад ва режаларини амалга оширишмоқда.\nБахтиёр турмуш ўртоғи Умида билан икки нафар ўғил ва икки нафар қизни тарбиялаб, вояга етказди.\nБ.Матёқубов Ўзбекистон “Адолат” социал-демократик партиясининг Хоразм вилояти кенгаши аъзоси, Халқ депутатлари Хоразм вилояти Кенгаши депутати.\n2014 йил партия қошида “Адолат жилғалари” истеъдодлар клуби ташкил этилди. Иқтидорли ёшларни излаб топиш ва уларни қўллаб-қувватлаш мақсадида клуб томонидан “Адолат дўпписи” ва “Адолат белбоғи” билан тақдирлаш йўлга қўйилган. Ушбу совринларга ва клуб фаолларининг шеърий китобларини чоп этишда Бахтиёр ўз ёрдамини аямай ҳомийлик қилиб келяпти. Бу эса ёшларни янада илдам боришга чорлайди, албатта.


Пойтахтимизда хусусий бандлик агентликларига лицензиялар топширилди. Улар орасида самарқандлик агентлик ҳам бор - zarnews.uz\nПойтахтимизда хусусий бандлик агентликларига лицензиялар топширилди. Улар орасида самарқандлик агентлик ҳам бор\nКуни кеча Ўзбекистон Республикаси Бандлик ва меҳнат муносабатлари вазирлигида хусусий бандлик агентликларига тантанали равишда лицензиялар топширилди.\nМаълумки, 2018 йил 16 октябрь Ўзбекистон Республикаси Президенти томонидан “Хусусий бандлик агентликлари тўғрисида“ги Қонун имзоланган эди. Мазкур қонунга асосан, Ўзбекистон фуқароларини хорижда ишга жойлаштириш бўйича давлат монополияси тугатилиб, бу соҳада хусусий ташкилотлар фаолияти учун кенг имкониятлар яратилди. Шунга мувофиқ Ўзбекистон Республикаси Бандлик ва меҳнат муносабатлари вазирлиги хусусий бандлик агентликларини рўйхатга олиш ва фуқароларни хорижда ишга жойлаштириш учун лицензия бериш амалиётини йўлга қўйди. Ушбу тизим асосида бугунги кунгача Хоразм, Самарқанд, Андижон, Тошкент вилоятларидаги 5 та хусусий бандлик агентлигига фуқароларни хорижда ишга жойлаштириш бўйича лицензиялар берилди.\nФуқароларни хорижда ишлашга юбориш ваколати шу пайтгача фақат Ўзбекистон Республикаси Бандлик ва меҳнат муносабатлари вазирлиги ҳузуридаги Ташқи меҳнат миграцияси масалалари агентлигида мавжуд эди. Эндиликда мазкур вазифани Ташқи меҳнат миграцияси масалалари агентлигидан ташқари Республиканинг турли ҳудудларида жойлашган лицензияга эга хусусий бандлик агентликлари ҳам эркин амалга оширишлари мумкин.\nБандлик ва меҳнат муносабатлари вазирлигида ўтказилган маросимда яна 10 та ана шундай хусусий бандлик агентликларига лицензиялар тақдим этилди. Эндиликда ушбу хусусий бандлик агентликлари Самарқанд, Фарғона, Андижон, Тошкент шаҳарларида фуқароларга расман хизмат кўрсатишни бошлайди.\nУшбу хусусий агентлик фаолияти ҳақидаги тўлиқ маълумотлардан хабардор бўлишни истасангиз, сайтимизни кузатиб боринг.


МУҲАММАД СОЛЛАЛЛОҲУ АЛАЙҲИ ВА САЛЛАМ КИМ ЎЗИ? – Nasihat.uz\nМУҲАММАД СОЛЛАЛЛОҲУ АЛАЙҲИ ВА САЛЛАМ КИМ ЎЗИ?\nМуҳаммад соллаллоҳу алайҳи ва салламнинг кимликларини билишда Аллоҳ таолонинг Қуръондаги:\n“Муҳаммад Аллоҳнинг Расулидир” (Фатҳ сураси, 29 оят) деган оятидан кўра қисқа ва лўнда жавоб йўқ. Албатта, У зот Аллоҳ таолонинг расули, балки пайғамбарлар ва русулларнинг хотамидир. Мусо ва Исо алайҳимоссаломлар билан юборилган тўғри дин шакли йўқолиб, Таврот ва Инжил ўзгартирилгани ва дунёни ширк, зулм ва туғён эгаллаганидан сўнг бутун инсониятни ҳидоятга бошлаш учун Аллоҳ таоло Муҳаммад соллаллоҳу алайҳи ва салламни пайғамбар қилиб юборди.\nМуҳаммад соллаллоҳу алайҳи ва салламнинг оталари Абдуллоҳ, унинг отаси Абдулмутталиб, унинг отаси Ҳошим бўлиб, У зотнинг насаблари Исмоил ибн Иброҳим алайҳимоссаломларга бориб тақалар эди. Оналари Омина Ваҳб қизи бўлиб, Пайғамбар соллаллоҳу алайҳи ва салламнинг оталари Абдуллоҳ билан тўғри никоҳ асосида турмуш қурган эдилар. Омина кўп ўтмай Пайғамбар соллаллоҳу алайҳи ва салламга ҳомиладор бўлди.\nАллоҳ таоло Пайғамбар соллаллоҳу алайҳи ва салламнинг оталари Абдуллоҳни зино деб аталмиш бузуқиликдан сақлаб қўйган эди. Чунки Расулуллоҳ соллаллоҳу алайҳи ва салламнинг насаблари покиза, олийжаноб ва айблардан холи бўлиши керак эди.\nПайғамбар соллаллоҳу алайҳи ва саллам: “Мен покиза никоҳдан туғулганман, зинодан туғулмаганман”, деб марҳамат қилганлар.\nПайғамбар соллаллоҳу алайҳи ва саллам фил йили рабиъул аввал ойининг тўққизинчи (баъзи манбаларда ўн иккинчи) куни дунёга келдилар. Бу сана милодий 571 йил 22 апрелга тўғри келади.\nРасулуллоҳ соллаллоҳу алайҳи ва саллам оналарининг қорнида ҳомилалик чоғларида оталари вафот этди. Олти ёшга тўлганларида оналаридан ҳам айрилдилар. Шундан сўнг боболари Абдулмутталиб Расулуллоҳ соллаллоҳу алайҳи ва салламни ўз қарамоғига олди. У ҳам вафот этганда Пайғамбар соллаллоҳу алайҳи ва салламнинг ёшлари ҳали саккиздан ўтмаган эди. Боблари Расулуллоҳ соллаллоҳу алайҳи ва салламни амакилари Абу Толибга топшириб кетди. У Расулуллоҳ соллаллоҳу алайҳи ва салламга қаттиқ эътибор берар, кам кўстларини бут қилиб, чиройли муомалада бўлар эди. Шундай бўлсада, Расулуллоҳ соллаллоҳу алайҳи ва салламнинг пайғамбарликларига иймон келтирмади ва то вафот этгунича ўз ширкида бардавом бўлди. Бу борада Аллоҳ таоло қуйидаги оятни нозил қилган: “Албатта, сен ўзинг севган кишингни ҳидоят қила олмассан. Лекин Аллоҳ кимни хоҳласа, ўшани ҳидоят қилур” (Қасос сураси, 56 оят).\nАллоҳ таоло Ўз пайғамбари соллаллоҳу алайҳи ва салламни жоҳилият ифлосликларидан сақлаган, унинг айбларидан поклаган ва барча гўзал хулқларни берган, ҳатто қавм орасида барча Расулуллоҳ соллаллоҳу алайҳи ва салламни амин (тўғрисўз, омонатдор) деб аташар эди. Бу қавмнинг наздида У зот нҳоятда покиза эканликларини билдиради. Қавм У зотнинг покиза, тўғрисўз ва омонатдор эканликларини кўрганлари учун мана шундай ном билан аташган эди.\nПайғамбар соллаллоҳу алайҳи ва саллам ўсмирлик даврларида ўша давр ёшлари шуғулланадиган ўйин–кулгу ва бекорчиликлардан узоқ бўлган ҳолда ҳаёт кечирдилар. Йигирма беш ёшга тўлганларида Хадича бинти Хувайлидга уйландилар. Ўша вақтда у қирқ ёшда бўлиб, ижтимоий ва молиявий жиҳатдан юқори матртабада эди. Пайғамбар соллаллоҳу алайҳи ва салламнинг хулқ-атворларини эшитгач, У зотни Шомга борадиган тижорат карвонида иштирок этишга таклиф қилади. Расулуллоҳ соллаллоҳу алайҳи ва саллам бу таклифни қабул қилиб, Шомга сафар қиладилар. Хадича У зот билан бирга хизматчиси Майсарани ёрдамчи қилиб юборади.\nМайсара У зотнинг ростгўйликлари, омонатдорликлари ва гўзал хулқлари борасида инсонни лол қолдирадиган ҳодисаларнинг гувоҳи бўлди.\nҚайтиб келгандан сўнг хожасига кўрганларини айтиб беради. Шундан сўнг Хадича Расулуллоҳ соллаллоҳу алайҳи ва салламга турмушга чиқиш истагида эканини билдиради. Расулуллоҳ соллаллоҳу алайҳи ва саллам унга уйланадилар ва йигирма беш йил вафодор эр бўлиб яшадилар. Хадича вафот этгунига қадар бошқа аёлга уйланмадилар. У вафот этгач, кўп ҳикматлар ва фойдалар туфайли бир нечта аёлга уйландилар.\nАллоҳ таоло Пайғамбари соллаллоҳу алайҳи ва салламга ўзлари ёлғиз қолиб тафаккур қилишни яхши кўрдириб қўйди. У зот Ҳиро ғорида шу иш билан шуғулланар эдилар. То мукаммаллик ёши бўлимиш қирқ ёшгача шу ҳолда бардавом бўлдилар.\nУ зот Ҳиро ғорида чуқур тафаккур қилиб ўтирганларида, тўсатдан бир фаришта келиб: “Ўқинг!”, деди. “Ўқишни билмайман”, деб жавоб бердилар. Бу уч бор такрорланди ва фаришта қуйидаги оятларни ўқиди: “Яратган Роббинг номи билан ўқи. У инсонни алақдан яратди. Ўқи! Ва Роббинг энг карамлидир! У қалам билан илм ўргатгандир. У инсонга у билмаган нарсани ўргатди” (Алақ сураси, 1 5 оятлар).\nШундан сўнг Расулуллоҳ соллаллоҳу алайҳи ва саллам қалтираган кўйда Хадича розияллоҳу анҳонинг ҳузурларига қайтиб, ғорда бўлган ҳодисани айтиб бердилар. Хадича розияллоҳу анҳо энг яхши жуфти ҳалол ва кўмакчи эди. У Расулуллоҳ соллаллоҳу алайҳи ва салламни мана шундай қийин дамда кўнгилларини хотиржам, дилларини тинчлантириб, мукаммал ишонч билан шундай деди: “Қўрқманг, қасамки, Аллоҳ таоло ҳаргиз сизни хор қилиб қўймайди! Чунки сиз қариндошчилик алоқаларини боғлайсиз, рост гапирасиз, етимлар, заифлар ва боқувчисини йўқотганларга инфоқ қиласиз, инсонларга бошқаларнинг ҳузурида топа олмаган нафис нарсалар ва гўзал ахлоқни туҳқа этасиз, меҳмоннавозсиз ва бошига кулфат тушганларнинг ғам ғуссасига шерик бўлиб, яхши кунда ҳам, ёмон кунда ҳам улар билан бирга бўласиз.\nСўнг Хадича розияллоҳу анҳо Расулуллоҳ соллаллоҳу алайҳи ва салламни амакиваччаси Варақа ибн Навфалнинг олдига олиб боради. У кўзи ожиз бир қария бўлиб, насронийликни қабул қилган ва Инжилдан таълим олган эди. Хадича розияллоҳу анҳо унга: “Эй амакиваччам, биродарингни ўғлини тингла!”, деди. Варақа Расулуллоҳ соллаллоҳу алайҳи ва салламдан: “Эй биродаримнинг ўғли, нима бўлди?”, деб сўради. Расулуллоҳ соллаллоҳу алайҳи ва саллам ғорда кўрган нарсаларини айтиб бердилар. Шунда Варақа: “Бу Мусога тушган ваҳий! Қани энди кучга тўлган йигитча бўлганимда, қавмингиз сизни қувиб юборганда албатта, сизга ёрдам берган бўлар эдим!”, деди. Расулуллоҳ соллаллоҳу алайҳи ва саллам ажабланиб: “Улар мени қувиб юборадиларми?”, дедилар. “Ҳа, сиз олиб келган нарса билан келган киши борки унга душманчилик қилинган. Агар ўша кунларга етсам, сизга бақувват кишининг кучидек кўмак берган бўлар эдим”, деб жавоб берди Варақа.\nШундан сўнг бир муддат ваҳий тўхтаб қолди. Ўша муддат ичида Расулуллоҳ соллаллоҳу алайҳи ва салламга ҳеч нарса кўринмади. Бундан ташвишланиб, маҳзун бўлдилар. Кейин қуйидаги оятлар билан ваҳий тушди: “Эй бурканиб ётган! Тур ва огоҳлантир! Ва Роббингни улуғла! Ва кийимингни покла!” (Муддассир сураси, 1 4 оятлар).\nУшбу оятлар нозил бўлгач, Пайғамбар соллаллоҳу алайҳи ва саллам иш жиддий экани, У зот ҳақиқатдан ҳам Аллоҳнинг расули эканликларини билдилар ва: “Уйқу кунлари ўтди энди, эй Хадича”, дедилар. Енгларини шимариб, Аллоҳга итоат қилиш учун бутунлай киришдилар ва катта-ю кичикни, ҳур-у қулни, эркаг-у аёлни, оқ-у қорани Исломга даъват этдилар. Аллоҳ дунё ва охират саодатини насиб этган кишилар У зотнинг чақириқларига “Лаббай”, деб ишонч ва нур ила Исломга кирдилар. Аллоҳ ва расулини суйганлари, рисолатнинг улуғлиги ва таълимотнинг рост эканига иймон келтирганлари туфайли бу йўлда етган азиятлар, зулм-у ситамлар, қамал қилиш, оч қолдириш, қувғин ва урушларга сабр қилдилар.\nПайғамбар соллаллоҳу алайҳи ва саллам уч йил Арқам ибн Абу Арқамнинг уйида яширинча даъват олиб бордилар. Сўнг Аллоҳ таолонинг: “Бас, сенга амр этилган нарсани юзага чиқар” (Ҳижр сураси, 94 оят) деган ояти нозил бўлгач, ошкора даъватга ўтдилар. Инсонлар гавжум бўладиган бозорлар, тўпланиб ўтирадиган мажлисларга бориб, уларни Исломга чақирдилар, қизиқтирдилар, куфр, қайсарлик ва ҳавои нафсга эргашишдан огоҳлантирдилар.\nРасулуллоҳ соллаллоҳу алайҳи ва саллам ўз қавмларининг ҳар хил азиятлари, камситишлари ва ёлғончига чиқариш каби озорларига дуч келдилар. Лекин Пайғамбар соллаллоҳу алайҳи ва саллам буларнинг барчасига савоб умидида сабр қилар, Аллоҳ йўлида етадиган азиятларга парво қилмас эдилар.\nБир сафар Тоифга у ердаги қабилаларни даъват қилиш учун бордилар. У ерликлар Пайғамбар соллаллоҳу алайҳи ва салламни жуда ёмон қарши олдилар ва эси паст кишиларни У зотга қарши гижгижлаб тошбўрон қилдирди. Натижада У зотнинг оёқлари қонга ботиб, азият ва ёлғонга чиқариш жуда кучли бўлганидан маҳзун ва кўнгиллари синган ҳолда қайтиб келдилар.\nРасулуллоҳ соллаллоҳу алайҳи ва саллам инсонларни Исломга даъват қилиш ва бу йўлда етган озорларга сабр қилишда бардавом бўлдилар. Ниҳоят Аллоҳ мадиналик олти нафар киши билан учрашишни тақдир қилди. Расулуллоҳ соллаллоҳу алайҳи ва саллам уларни Исломга даъват этдилар. Улар Мадинага қайтиб келганларидан сўнг ўз қавмларини Исломга чақирдилар. Айнан мана шулар Мадинада даъватнинг илк ўзагини ташкил қилдилар.\nКейин Мадинадан ўн икки киши келди улар орасида мазкур олти киши ҳам бор эди. Улар Пайғамбар соллаллоҳу алайҳи ва салламга байъат бердилар ва баъзи нарсаларни ўргандилар. Пайғамбар соллаллоҳу алайҳи ва салламдан ўрганган нарсаларини етказиш учун Мадинага қайтиб келдилар. Улар сабабли Мадинада Ислом янада кенгроқ тарқалди ва у ердаги ҳар бир қабилаларга Ислом етиб борди.\nКеласи йили Расулуллоҳ соллаллоҳу алайҳи ва салламнинг ҳузурларига Мадинадан етмиш уч киши ва икки аёл келиб, У зотга байъат бердилар ва Ислом дини таълимотининг умумий аҳкомларини ўргандилар. Мадинага қайтиб келганларидан сўнг ҳар бир хонадонга Ислом кириб борди.\nМадина Ислом динининг тарқалиш нуқтаси бўлишга тайёр эди. Маккада мусулмонларга нисбатан азият, зулм ва зўравонлик кучайиб кетганидан сўнг Пайғамбар соллаллоҳу алайҳи ва саллам саҳобаларни Мадинага ҳижрат қилишга буюрдилар. Саҳобалар ҳижрат қилдилар. Улардан сўнг Пайғамбар соллаллоҳу алайҳи ва саллам ҳам ҳамроҳлари Абу Бакр билан Мадинага ҳижрат қилдилар. У зот Мадинага ҳижрат қилиб келганларида у ерликлар шодлик ва ҳурсандчилик ила кутиб олдилар. Раусулуллоҳ соллаллоҳу алайҳи ва саллам масжидлари ва уйларини қурдилар. У ерда адолат ва тенглик жамиятини барпо қилдилар. Бир муддат ўтгандан сўнг ўз жонлари ва ақидаларини ҳимоя қилиш учун жанг қилишга изн берилди. Аллоҳ таоло марҳамат қилади: “Ўзларига қарши уруш очганларга уларга зулм қилингани учун (урушга) изн берилди. Албатта, Аллоҳ уларга нусрат беришга қодирдир” (Ҳаж сураси, 39 оят);\n“Сизга уруш қилаётганларга қарши Аллоҳнинг йўлида уруш қилинг. Ва тажовузкор бўлманг. Албатта, Аллоҳ тажовузкор бўлганларни хуш кўрмас” (Бақара сураси, 190 оят).\nРасулуллоҳ соллаллоҳу алайҳи ва саллам инсонларга чиройли муомала қилар, улар лол қоладиган мўжизаларни кўрсатар, уларни авф қилар ва йўл қўйган хато ишларига сабр қилар эканлар Аллоҳ барчанинг қалбини У зотга очиб қўйди ва У зот туфайли кўзларга нур ато этди. Ниҳоят ҳижратнинг саккизинчи йили Макка фатҳ қилинди. Расулулоҳ соллаллоҳу алайҳи ва саллам Макка аҳлини кечириб юбордилар. Натижада шу воқеадан кейин у ерликлардан кўпи мусулмон бўлди. Расулуллоҳ соллаллоҳу алайҳи ва саллам Исломга даъват этишда ва бу йўлда курашишда бардавом бўлдилар. Ҳижратнинг ўн биринчи йили У зот касал бўлдилар ва фоний дунёдан боқий дунёга риҳлат қилдилар. Ота-онамиз У зотга фидо бўлсин!\nМуҳаммад соллаллоҳу алайҳи ва саллам сийрат\n← ИСЛОМ – ОГОҲЛИК ДИНИ\nХОЛА ОНА ЎРНИДАДИР →\nТИНЧЛИК-ОЛИЙ НЕЪМАТ - 10,541 марта ўқилган\nҲАЙЗ ҲАҚИДА САККИЗ ҲУКМ - 7,983 марта ўқилган\nAnvar qori Tursunov - 7,306 марта ўқилган\nMOTURIDIYA VA ASH’ARIYA MAZHABLARI - 7,154 марта ўқилган\nХИТОЙДА ЯНА БИР МУСУЛМОНЛАРГА ҚАРШИ ҚАРОР - 7,082 марта ўқилган


Савод ва сиёсат. Америкалик ўқитувчи президент Трампнинг мактубидан ўнлаб хато топди\nпрезиденти Дональд Трампнинг Туркия раҳбари Ражаб Тоййиб Эрдўғонга йўллаган таҳдидли мактуби ҳафта давомида кўп ва хўб муҳокамаларга сабаб бўлди. 9 октябрь куни ... одоб қоидаларига зид экани билан эътиборни тортади. Дональд Трамп ижтимоий тармоқдаги луқмалари ва умуман сиёсий «юзингда кўзинг борми» ...\n9 фоиз экспорти миллий валютада амалга оширилди.2018 йил августда Трамп турк пўлати импортига тарифни икки баравар оширди, шундан сўнг лира ...\nЗеленскийга Россия душманми? (2-мақола)\nаралашадими-йўқми, деган шубҳа ҳам келиб чиқмоқда. Қолаверса, Трамп 2014 йилда «Катта саккизлик»дан чиқиб кетган Россияни яна ушбу форматга ... Бош Ассамблеясида иштирок этиш доирасида АҚШ Президенти Дональд Трамп билан ҳам мулоқот ўтказди. Бироқ кутилмаганда ҳозир Трамп олдида ...\nйирик шартномаси бўлар эди», дея изоҳлайди ўз фикрини президент Д.Трамп. У ҳатто Оқ уй ҳуқуқшуносларидан бу режани ҳуқуқий экспертизадан ... Умид қиламанки, бу режа жиддий эмас. Шу билан бирга Трамп жаноблари билан даҳанаки жанг қилиш ниятим ҳам йўқ». Даниялик бошқа ...\nрадикал тарзда ўзгартириш тарафдоридир. Президент Дональд Трамп эса борган сари Байденга танқидлар ёмғирини кучайтирмоқда. «Байден ... ва отаси сайловда иштирокини эълон қилгач, ундан кетган эди. Трамп шов-шув кўтарилгани сари бу қонунга зид иш бўйича тергов олиб борилса, ...\nРоссия «Катта еттилик» музокараларига қайтиши мумкин\nпрезиденти Доналд Трамп Франция раҳбари Эмммануэль Макрон билан телефон мулоқоти ўтказди. Унга кўра икки томон навбатдаги G7 музокараларига Россия президенти Путинни ... Россия президенти Путинни таклиф этишни режалаштирмоқда. Трамп «Катта еттилик»нинг бошқа етакчилари билан ушбу масалани муҳокама ...\nайтиб хумордан чиқади... Гольф «жинниси» АҚШ президенти Дональд Трамп гольфнинг ашаддий мухлиси ўлароқ ном чиқарган. Узунқулоқ гапларга ... нимада? Гап шундаки, бошқа давлатмандлардан фарқли ўлароқ Д.Трамп асосан ўзи тасвирланган картиналарни йиғишга ишқибоз. Дарвоқе, тиниб-тинчимас ...\nҳафта мобайнида АҚШ президенти Доналд Трамп 21 маротаба ёлғон баёнот берди, деб хабар қилмоқда CNN. Телеканалнинг ҳисоб-китобларига кўра, бу беш ҳафта мобайнидаги энг яхши натижа. ... Шимолий ва Жанубий Корея ҳақида ёлғон баёнотлар қилган. Масалан, Трамп Хитойнинг иқтисодий ўсиш даражаси 35 йил ичидаги энг ёмон ҳолатда ...\nДоналд Трамп XVIII аср аэропортлари ҳақида айтган гапига изоҳ берди\nпрезиденти Доналд Трамп мустақиллик учун XVIII асрда кечган кураш ҳақидаги маърузасида нима учун аэропортлар ҳақида гапирганига изоҳ берди. Унинг айтишича, адашиб ... ишлаб турди-турди ва кейин ўчиб қолди. Батамом ўчди», — дейди Трамп журналистлар билан бўлган учрашувда.Унинг таъкидлашича, маъруза матнини ...\nДоналд Трамп ва Ким Чен Ин Шимолий Корея ҳудудида учрашди\nпрезиденти Доналд Трамп ва Шимолий Корея раҳбари Ким Чен Ин КХДР ва Жанубий Корея чегарасида учрашди.Учрашув бугун, 30 июнда Пханмунджом музокаралар пунктида бўлиб ... шунингдек Жанубий Корея президенти Мун Чже Ин ҳам иштирок этди.Трамп Ким Чен Ин билан кўришди ва икки мамлакатни ажратиб турадиган бетон ...\nТрамп G20 саммитида Путин билан учрашади\nпрезиденти Доналд Трамп Япониянинг Осака шаҳрида бўлиб ўтадиган G20 саммитида Владимир Путин билан учрашади. Бу ҳақда АҚШ президенти администрацияси томонидан ... Бу ҳақда АҚШ президенти администрацияси томонидан хабар берилган.Трамп шунингдек яна бир қатор давлатлар етакчилари билан учрашишни режалаштирган. ...\nпрезиденти Доналд Трамп Эрон билан келишув шартини маълум қилди. Унга кўра Эрон билан турли шаклларда келишув имзоланиши мумкин, аммо ҳар қандай вазиятда ҳам шартномага ... бир натижа бўлиши шарт: уларда ядро қуроли бўлмаслиги керак, — дейди Трамп. Унинг фикрига кўра эронликлар АҚШ билан келишувни жуда хоҳлашади. — ...


Бугун Қирғизистон инсон ҳуқуқлари фаоллари, журналистлар, сиëсатчилар ва талабалар ҳукумат биноси олдида пикет ўтказди.\n26 июн 2022, Тошкент вақти: 17:08\nПикетдан мақсад мухолифатчиларнинг ҳибсдаги етакчиси Феликс Куловни озодликка чиқариш.\nҚирғизистон собиқ бош вазир ўринбосари ҳамда ички ишлар вазири лавозимида ишлаган Кулов 2000 чи йили президентлик сайловларида Аскар Ақаевнинг рақиби бўлган.\nФеликс Кулов катта миқдордаги пулни ўзлаштирганликда айбланиб, 10 йилга озодликдан маҳрум этилган эди. Куловга нисбатан амнистия эълон қилинса, у яқин 4-5 йил ичида озодликка чиқарилиши мумкин.\n1990 йиллар ўрталарида Қирғизистон Марказий Осиëдаги энг демократик республика ҳисобланган эди. Сўнгги вақтларда журналистлар ва ҳуқуқ фаолларига нисбатан зўравонлик ишлатилиши натижасида, мамлакатга нисбатан танқидлар кучаймоқда.


00:22 / 08.07.2017\nТошкентнинг «Пахтакор» клуби янги бош мураббий Шота Арвеладзе ва жамоага таклиф этилган янги футболчилар билан биргаликда дастлабки машғулотини ўтказди. Бу ҳақда ЎФФнинг «фейсбук»даги саҳифасида маълум қилинган.\nМашғулотларда «Пахтакор»нинг аввалги футболчилари, янги легионерлар ва сафга қўшиб олинган маҳаллий футболчилар иштирок этишди. Шота Арвеладзе бошчилигидаги мураббийлар штаби эса ҳар бир футболчи билан янгича ўйин услуби ва тактик машғулотларни олиб борди.\nМаълумотларга кўра, машғулотларни кузатиб бориш учун, клуб президенти Ботир Шодиев ва вице-президенти Умид Аҳматджоновлар ҳам иштирок этишди.


“Балапан” – келажак пойдевори\nКамина бир умр қурилиш соҳасида ишлаб келмоқдаман. Собиқ Иттифоқ даврида 20 йил Шимкент шаҳридаги “РСУ-1” қурилиш корхонасини бошқардим. Мустақилликдан сўнг, хусусий биродарлик таъсис этиб, тадбиркорлик билан шуғуллана бошладим. Элбошимизнинг доно сиёсати туфайли ишбилармонларга кенг йўл очилди. Юртимизда катта-катта қурилишлар бошланиб кетди. Биргина мисол тариқасида пойтахтимиз Астана шаҳридаги кўламдор бунёдкорликларни айтиш мумкин. Шаҳарларимиз, қишлоқларимиз ҳам таниб бўлмас қиёфа кашф этяпти. Зеро, қурилиш – иқтисодиётни олға етакловчи соҳа ҳисобланади.\nЭлбошимиз Нурсултан Назарбаев билан учрашув ҳаётимдаги энг ёрқин хотиралардан бири. Ёдимда, 2003 йили Сайрам қишлоғидаги вилоят ўзбек драма театри биносини тўла таъмирлаш ишлари билан банд бўлдик. Қурувчиларимиз тер тўкиб, сидқидилдан меҳнат қилишди. Ишлар ниҳоясига етиб қолганда, театрнинг очилишида Элбоши Н. Назарбаевнинг иштирок этиши ҳақидаги хабар келди. Ҳаммамиз қувондик, бу – биз учун катта шараф эди.\nТеатрнинг очилиш маросимида қатнашар эканман, давлатимиз раҳбарининг қўлини олиб, саломлашиш, унинг самимий тилакларини эшитиш бахтига мушарраф бўлдим. Таъмирлаш ишларини сифатли ва вақтида бажарганимиз учун ўша пайтдаги вилоят ҳокими Б. Жилқишиевдан ҳам алоҳида миннатдорлик эшитган эдик. Кейинги йилларда эса қурувчиларимиз билан Сайрам, Тўлебий, Тулкибош туманлари ҳамда Шимкент шаҳрида таълим ва тиббиёт муассасаларини қуришда иштирок этиб, эл равнақига озми-кўпми ҳисса қўшиб келяпмиз.\n2012 йили Президентимиз ташаббуси билан “Балапан” дастури ишлаб чиқилди. Ўз вақтида қабулланган бу ҳужжат ёш авлод таълим-тарбияси учун давлат раҳбарининг масъулиятини, оталарча ғамхўрлигини намоён этди. Чунки, собиқ шўролар давридаги мактабгача тарбия муассасалари фаолиятини тўхтатиб қўйган, кўп вақтдан бери болалар боғчалари билан таъминлаш масаласи ҳал этилмай келаётганди. Мазкур муаммони бартараф қилиш учун Элбоши давлат-хусусий шерикчилигини ривожлантириш кераклигини таъкидлади. Оила аъзоларимиз билан маслаҳатлашиб, ушбу лойиҳани ҳаётга татбиқ этишга киришдик. Ҳозирги кунгача 6та болалар боғчаси қурилиб, фойдаланишга берилди. Уларнинг ҳаммаси замонавий усулда, 400-500 ўринга мўлжалланган, барча шароитларга эга. Чунончи, биргина Сайрам даҳасидаги “Гул Астана” боғчасида 1000 нафар ўғил-қиз тарбияланмоқда.\nЖорий йилда илк бор хусусий мактаб очишга бел боғладик. Янги ўқув йили арафасида фойдаланишга берилган “Арофат” хусусий бошланғич мактабида шу кунда 250 ўқувчи таълим олмоқда. Келгусида бу жойда ҳам минг ўқувчига мўлжалланган бино қад кўтаради. Ҳозир Шимкент шаҳрининг “Мирас” кичик мавзесида еттинчи болалар боғчаси қуриляпти.\nОбодончилик ва фаровонлик мамлакатимиздаги сиёсий барқарорлик, этнослараро ҳамжиҳатлик, тинчлик ва осойишталик туфайлидир. Албатта, бу неъматларнинг қадрига етишимиз, Элбошимизнинг доно сиёсатини қўллаб-қувватлашимиз даркор. Президентимиз, Миллат Етакчиси Нурсултан Назарбаев томонидан жаҳоннинг энг ривожланган 30 давлати қаторига кириш вазифаси белгиланди. Бу маррага осонликча эришиб бўлмайди. У тинимсиз ва машаққатли меҳнат эвазига келади. Шундай экан, юртимизда амалга оширилаётган бунёдкорлик ишларига ҳисса қўшиш ҳар биримизнинг муқаддас бурчимиздир!\nНизомхон СУЛАЙМОНОВ, Қозоғистонда хизмат кўрсатган қурувчи, 2018-09-28, 19:55 268


5 йил аввал 1299 siyrat.uz\nҲазрати Хадижа бу ҳолатни аниқлаш учун амакиваччаси олим Варақадан ёрдам сўрашни маъқул топди. Расулуллоҳ билан бирга Варақанинг ҳузурига бордилар. Расулуллоҳ кўрганларини Варақага айтиб бердилар. Варақа буни тинглагач, Пайғамбаримизга шундай деди: —Жоним қўлида бўлган Аллоҳнинг номи билан қасам ичаманки, сен бу умматнинг Пайғамбарисан. Мусога келган у буюк Номус (Жаброил) сенга ҳам келган. Лекин яхши билки, қавминг сени мутлақо ёлғончига чиқаради ва сенга азиятлар беради. Сени юртингдан чиқарадилар ва сен билан урушадилар! Ҳазрати Муҳаммад Варақанинг «Сени юртингдан чиқарадилар», деганини эшитгач, ҳайратда қолдилар. Чунки Варақа ҳазрати Муҳаммаднинг қурайшликлар қандай яхши кўришликларини биларди. Унга «СОДИҚ» деб хитоб этишларини, «АМИН» дея чақиришларини ҳам биларди. Ҳазрати Муҳаммад ҳайрат-ла дедилар: —Улар мени юртимдан чиқарадиларми? —Ҳа. Зеро сенга берилган пайғамбарлик аввал кимга берилган бўлса, халқ унга душманлик қилган ва у билан урушган. Агар у кунларга етсам, сенга ёрдам берардим! Шундан кейин ваҳий бир муддат тўхтаб қолди. Сўнг бирин-кетин нозил бўла бошлади; Қуръон нозил бўла бошлаган эди.\nҲазрати Хадижанинг Исломга кириши ва ахлоқи


Орол денгизининг 706 минг гектардан зиёд майдонида ўрмонлаштириш тадбирлари олиб борилди\nОрол денгизининг қуриган майдонига «яшил қоплама» – ҳимоя ўрмонзорларини барпо қилишнинг навбатдаги мавсуми якунига етди. Мўйноқ туманига қарашли собиқ Возрождение ороли ва Қораўзак тумани ҳухудидаги Ақпеткей массивида самолётда уруғ экиш ва кўчат ўтқазиш ишлари олиб борилди.\n–2019-2020 йилларда денгизнинг қуриган майдонига, яъни Возрождение ва Ақпеткей ҳудудларига 700 минг гектар майдонда «яшил қоплама» – ҳимоя ўрмонзорлари барпо қилиш учун чўл ўсимликларини экиш белгиланган эди. Март ойи охирларида белгиланган режалар ортиғи билан бажарилди – Оролнинг суви қуриган 706 минг 401 гектар майдонида ўрмонлаштириш ишлари олиб борилди, – дейди Қорақалпоғистон Республикаси Ўрмон хўжалиги қўмитаси раиси ўринбосари Ернияз Акимниязов. – Режа бўйича 100 минг гектар майдонда кўчат экиш, 510 минг гектар майдонда самолёт ёрдамида уруғ сепиш ҳамда 90 минг гектар майдонда техника ёрдамида уруғ экиш мўлжалланган бўлса, ҳақиқатда 40 минг 284 гектар майдонда кўчатдан экилди, 663 минг 103 гектар майдонга техникаларда (самолёт, дельтаплан ва тракторларда) уруғ сепилди. Мавсум давомида қарийб 167 минг гектар ер майдони экишга тайёрланди.\nЎрмонлаштириш тадбирлари учун 2 минг 770 тоннага яқин чўл ўсимликлари уруғлари тайёрланди. Шундан 600 тоннага яқини Мўйноқ тумани аҳолиси томонидан тўпланди. Экишга асосан саксовул уруғлари, ундан ташқари қорабарақ, қандим, черкез ва бошқа чўл ўсимликлари тайёрланди ва экилди.\nОролнинг қуриган тубида ўрмонлаштириш тадбирларига 850 та техника (жумладан 4 та самолёт) ва 2500 дан ортиқ ишчилар жалб қилинди.\nМазкур тадбир 2019 йил декабрь ойида бошланган бўлиб 2020 йил март ойи охирларида режа ортиғи билан бажарилди. Бундан олдинги масумда (2018 йил декабрь ва 2019 йил март ойлари) 460 минг гектардан ортиқ майдонда чўл ўсимликлари экилган эди.\nУмуман, ўрмонлаштириш тадбирлари денгиз чекингандан кейин, яъни ўтган асрнинг 80 йилларида бошланган бўлиб, қарийб 40 йил давомида атиги 400 минг гектар майдон ўрмонлаштирилган эди. 2018 йилгача, яъни янги ўрмонлаштириш даври бошлангунга қадар, Мўйноқда ўрмонлаштириш тадбирларига атиги иккита трактор (Т28 маркали) ва 10-15 ишчи жалб қилинган бўлса, бугунги кунда бу кўрсаткич бир неча юз баробарга ошган.


Абдуллоҳ Гул Ироқ сафарини бошлади\n06 май 2021, Тошкент вақти: 02:40\nТуркия президенти Абдуллоҳ Гул Ироққа сафар қилди.\nТуркия расмийларининг билдиришича, Абдуллоҳ Гул икки кунлик сафари чоғида ироқлик ҳамкасби Жалол Талабоний ва Бош вазир Нурий ал-Маликий билан учрашади.\nЎзаро алоқалар истиқболи, хавфсизлик, жумладан, Ироқ шимолида фаолият юритаётган курд айирмачиларига оид масалаларининг Бағдод учрашуви диққат-марказида бўлиши кутилмоқда.\nИроқ президенти Жалол Талабоний яқинда қилган чиқишларидан бирида Туркияни курд айирмачиларини авф этишга чақирди.\nАбдуллоҳ Гул сўнгги 33 йил ичида Ироққа сафар қилаётган биринчи турк президентидир.


Халқ банки Наманган филиали\nС начала работы biznes-daily.uz 7 180 569\nГлавная Объявления Халқ банки Наманган филиали\n“Халқ банки” Наманган филиали 15 дона 18 ҳажмли кондиционерларни харид қилиш (ўрнатиб бериш хизмати билан) бўйича танлов эълон қилади.\nМанзил: Наманган шаҳри, Лутфий кўчаси, 5-“а” уй.\n2. Танлов мавзуси: 15 дона 18 ҳажмли Кондиционер харид қилиш.\n3. Танлов ўтказилиши шартлари бўйича қўшимча маълумотларни ҳамда техник талабларни душанба-жума кунлари соат 9.00 дан 18.00 га қадар юқорида кўрсатилган манзил ва телефонлар ёки www.xb.uz интернет сайти орқали олишингиз мумкин.\n4. Тижорат таклифлари (конвертда корхона муҳри билан муҳрланган бўлиши лозим) 2017 йил 18 ноябрь соат 17.00 га қадар қабул қилинади.


Lifestyle 20:10 / 19.12.2019 12342\n“Российская газета” нашрининг хабар беришича, Чили қалампирини мунтазам истеъмол қилиш юрак хуружи хавфини 40 фоизга камайтиради. Бу борада олиб борилган тадқиқот натижалари Journal of the American College of Cardiology нашрида чоп этилган.\nБуни Италиянинг Молизе вилоятида 23 минг киши иштирокида ўтказилган тажриба кўрсатган. Олимлар 8 йил давомида маҳаллий аҳолининг овқатланиши ҳақидаги маълумотларни тўплашган. Бу вақт ичида тажриба иштирокчиларидан 1236 нафари турли сабабларга кўра вафот этган.\nИштирокчилар рациони таҳлил қилингач қуйидаги хулоса чиқарилган: Чили қалампирининг ҳафтасига камида 4 марта истеъмол қилиниши юрак хуружи хавфини 40 фоизга камайтирган. Ижобий натижа рационда бошқа маҳсулотлар бор-йўқлигидан қатъи назар сақланиб қолган.\nБунда Чили қалампири доимо олдинга чиққан. Унинг рационда мавжудлиги юрак ишемик касаллиги ва цереброваскуляр касаллик (мия томирларининг торайиши бўлиб, у мияга кислород етишмаслиги ва мия функциялари бузилишига олиб келади) ривожланиши эҳтимолини камайтирган.\n11:00 / 22.05.2020 73227


Чиноздаги йўлда жуда қисқа масофаларда 20 та пиёдалар ўтиш жойи белгиси ўрнатилгани аниқланди — Sof.uz\n28.11 20:27 37 Ўзбекистон\nИжтимоий тармоқда 120 метр масофа ичида 20 та пиёдалар ўтиш жойи белгиси ўрнатилгани акс этган видео тарқалди. ЙҲХББ матбуот хизмати расмий маълумот бериб, ҳолат Тошкент вилоятининг Чиноз туманидаги ички йўлда юз берганини маълум қилди.\n«Мазкур йўл қурилишида белгиларни ўрнатиш ишлари Тошкент вилояти ИИББ ЙҲХБ масъуллари билан келишилмагани, бунинг натижасида белгилар нотўғри ўрнатилгани маълум бўлди. Ушбу хатолик бартараф этилиб, амалдаги тартибга кўра йўлни белги ва чизиқлар билан жиҳозлаш ишлари амалга оширилмоқда», — дейилади хабарда.\nШунингдек, жуда қисқа масофаларда, белгиланмаган жойларга нотўғри ўрнатилган 5.16.1, 5.16.2. пиёдалар ўтиш жойи белгилари олиб ташлангани акс этган сурат илова қилинган.


08:00 / 06.08.2020 348 pdf Ўқиш режими + -\nАбу Ҳотим Розий ўзининг илм йўлидаги ҳаракати ҳақида шундай ҳикоя қилади: «Басра шаҳрида саккиз ой қолдим. Ўзи у ерда бир йил қолмоқчи эдим, лекин ейишга егулигим ҳам, уни сотиб олишга пулим ҳам қолмади. Ноилож, кийимларимни сотдим. Бу пул ҳам тугагач, ҳеч вақосиз қолдим. Бир дўстим билан шайхларнинг олдига борардим. Устозлар кечгача ҳадис айтиб беришарди. Бир куни дўстим дарсдан чиқиб, уйига кетиб қолди. Шу куни туз тотмадим. Эртаси куни шу аҳволда яна ҳадис эшитгани бордим. Кейинги куни дўстим мени яна бир шайхнинг олдига олиб борди. Мен у зотга: «Узр, жуда ҳолдан тойганман», дедим. «Нима учун?» сўради у. «Икки кундан бери туз тотганим йўқ», дедим. Шайх: «Менда бир динор бор эди, ярми сенга, ярми дўстинга», деди. Ўша ярим динор билан Басрадан чиқиб кетдик.\nҲабибим, ҳабибингга шерик қил!\n08:00 / 05.08.2020 327\n17:33 / 04.08.2020 1062\n.Вақф, сўзи луғатда .тутиб туриш, маъносини англатади.Шариатда эса бир молнинг аслини ушлаб туриб, фойдасини Аллоҳга қурбат ҳосил қилиш учун сарфлашга давоми...\n1375 08:30 / 14.12.2018\n. ,. .Абу Ҳурайра розияллоҳу анҳудан ривоят қилинади.Набий соллаллоҳу алайҳи васаллам .Қачон жумадан кейин намоз ўқийдиган бўлсангиз, тўрт ракъат ўқинг,, давоми...\n978 10:05 / 27.09.2019\n2037 21:00 / 21.03.2019\nЗакариё Абдий Иброҳим Нахаий ҳақида шундай дейди .У бетоб бўлиб қолгач, йиғлади. Ундан .Эй Абу Имрон, нега йиғлаяпсан, деб сўрашди. У .Қандай қилиб йиғламай, ахир давоми...\n952 09:45 / 22.09.2019\n59011 11:58 / 10.10.2018\n72642 11:56 / 10.10.2018\n3271 14:48 / 30 март


Иқтисодий тараққиётнинг янги уфқлари - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nИқтисодий тараққиётнинг янги уфқлари\nЧоп этилган 09 Декабр 2016\tКӯришлар: 972\nТожикистон Ҳукумати ўз иқтисодий имкониятларини мустаҳкамлаш учун мустақиллик йилларида қатор иқтисодий ислоҳотларни ҳаётга татбиқ этмоқда. Мисол учун, ўтган асрнинг 1991 йили республикада 358та саноат корхоналари фаолият кўрсатган бўлса, бу кўрсаткич айни дамда 2100тага етган.\nКейинги йилларда анъана тусига кирган ҳамда Тинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам\nЭмомали Раҳмон мамлакат соҳибкорлари билан ўтказган учрашувлари ва уларга яратиб берилган имкониятлар республика иқтисодиёт равнақида муҳим омил ҳисобланади.\nВа алалоқибат, мустақилликнинг шонли йигирма беш йили мобайнида ички ва чет эл сармояларининг жалб этилиши, юзлаб катта- кичик корхоналарнинг вужудга келиши ва доимий иш жойларини пайдо қилиш имкониятларини яратди.\nЎтган йиллар мобайнида иқтисодиёт соҳасида мингта лойиҳа жалб қилинган бўлиб, шундан 65 миллиард сомоний маблағ хорижий ва 27,5 миллиард сомоний мустақил сармоядорлар томонидан амалга оширилгани диққатга сазовордир.\nМаблағларнинг асосий қисми, энергетика, транспорт, соғлиқни сақлаш, маориф, қишлоқ хўжалиги, ирригация ва қурилиш соҳаларига йўналтирилган.\nКейинги пайтларда Тожикистон Ҳукумати томонидан амалга оширилган бундай ислоҳот ва тадбирлар янги кўринишдаги соҳибкорлик субъектларини вужудга келишида асосий омил ҳисобланади. Хусусан, 2007 йилда 158000тани ташкил қилган бўлса, бу кўрсаткич 2016 йилда 280000тага кўпайганлиги фикримиз далилидир.\nДиёримизда мустақиллик қўлга киритилганидан сўнг, жаҳонда , хусусан, иқтисодий тақчилликни бартараф этиш борасида халқаро стандартларга тўла жавоб бера оладиган замонавий ҳамда тўла иқтидордаги саноат корхоналари ишга туширилди.\nБир сўз билан айтганда, мамлакат Бош вазири Қоҳир Расулзоданинг Душанбе шаҳрида бўлиб ўтган «Душанбе-2016» халқаро соҳибкорлик форумида айтишича, охирги ўн беш йил мобайнида фуқаролар олаётган даромад йигирма беш марта ортган. Мамлакатда амалга оширилган, миллий аҳамиятга эга иқтисодий ислоҳот ва режалар асосида ўртача йиллик ўсиш суръати 7,8 фоизга тенг бўлиб, давлат бюджети даромад қисми эса, 300 миллиондан ўн саккиз миллиардгачани ташкил қилади. Таҳлиллар кўрсатишича, мамлакатда камбағаллик сатҳи уч баравар қисқарди.\nМанбаларда кўрсатилишича, мамлакатимизда беш юз олтмиш тўртта озиқ-овқат ишлаб чиқариш корхоналари ташкил қилиниб, айни замонда истеъмол бозорини сифатли маҳсулотлар билан таъминламоқда.\nСаноат ва янги технологиялар вазирлигидан хабар беришларича, озиқ- овқат маҳсулотлари ишлаб чиқариш жорий йилнинг январ-сентябр ойларида 2,4 миллиард сомонийни ташкил қилган. Бу рақамлар ўтган йилнинг шу даврига нисбатан, 131,1 миллион сомонийга зиёддир.\nҲозир бутун дунё бўйлаб иқтисодий таназзул ҳукм сурмоқда. Ишсизлар сони кўпайиши глобал муаммога айланиб улгурди. Дунёнинг баъзи бир минтақаларидаги ноором вазият ва қочқинлар сонининг ортиб бориши бу ҳолнинг янада мураккаблашувига олиб келаётир.\nИқтисодий ислоҳотлар ўтказиш ҳамда янги- янги ишлаб чиқариш корхоналари, завод ва фабрикалар бунёди- замон талаби. Мустақиллик йилларида Тожикистонда коммуникацион боши берк кўчадан чиқиш учун салмоқли ишлар амалга оширилди. Бу, аввало, мамлакатда қишлоқ хўжалигини ривожлантиришнинг асосий омили ҳисобланиши билан бир қаторда саноат соҳаси тараққиётида ҳам асосий ролни ўйнайди. Тожикистон тарихида кейинги йигирма беш йил муҳим тараққиётлар йили бўлди, десак адашмаган бўламиз. Мустақиллик йилларида тунеллар қурилиши, темир йўл соҳасидаги ўзгаришлар, минглаб ишлаб чиқариш корхоналарининг ишга тушиши халқимиз яшаш шароитини бир поғона юқорига кўтарди. Янги иш жойлари пайдо бўлганлигини юқорида айтиб ўтдик. Келинг, статистикага бир назар ташлайлик, Тожикистон Республикаси Саноат ва янги технологиялар вазирлигининг озиқ- овқат бошқармасига қарашли, учта «Озиқ-овқат». «Гўшт ва сут маҳсулотлари саноати», «Ғалла» давлат унитар корхоналари фаолият кўрсатиб келмоқда.\nБиргина жорий йилнинг тўққиз ойи бадалида мазкур соҳага оид 569 доимий иш жойига эга ўттиз тўрт корхона ўз фаолиятини бошлади. Манбада келтирилишича, фаолиятлари мисол тариқасида келтирилган бу давлат унитар корхоналари 492.4 миллион сомоний миқдорида халқаро стандартларга тўлиқ жавоб бера оладиган озиқ- овқат маҳсулотлари ишлаб чиқарган. Озиқ- овқат саноатининг ўн соҳасини қамраб олган давлат унитар корхоналарининг ишлаб чиқариш ҳажми йилдан- йилга ошмоқда. Мисол учун, мазкур корхоналарнинг шу йилнинг тўққиз ойи бадалида ишлаб чиқарган маҳсулотлари ҳажми ўтган йилнинг шу даврига нисбатан, 74,8 миллион зиёд бўлиб, 117,9 фоизни ташкил қилади. Ватанимизда саноат соҳасида амалга оширилаётган бундай иқтисодий ислоҳотлар самараси ўлароқ, чет эллик сармоядорларнинг истаклари тобора кенгайиб бораётганлиги кўзга ташланади.\nМисол учун, яқинда мамлакатимиз пойтахтида Соҳибкорлар куни муносабати билан ўтказилган Душанбе-2016 халқаро соҳибкорлик форумининг «Миллий ишлаб чиқариш тараққиёти - янги сармоялар имконияти», деб номланишининг ўзиёқ кўпгина нарсани англатади.\nМазкур анжуманда дунёнинг 30 мамлакатидан 400 нафар киши иштирок этди. Жумладан, Тожикистон Республикаси ҳукуматининг олий мақом намояндалари ва Тожикистон билан ўзаро дўстона муносабатларда бўлган мамлакатлар ҳукумати вакиллари, халқаро молия ташкилотлари раҳбарлари, маҳаллий ҳамда чет эллик соҳибкорлар ва сармоядорлар, банк номояндалари, соҳибкорлар ассоциациялари, олимлар ва ишбилармонлар иштирок этишди. Ушбу нуфузли форумда иштирок этган дунёнинг машҳур: Швейцариянинг «Глинкор Интернэшнл», Қатар давлатининг «Қатарэйрвейс» ҳаво йўллари, Франциянинг «Аэробус», Тожикистон ва Хитой тоғ саноати, «Кока-кола», Франциянинг «Винчи» каби ширкатлари Душанбеда бўлиб ўтган халқаро соҳибкорлар форуми актив иштирокчиларига айланишди. Сўнгги йилларда Тожикистон Республикасининг «Очиқ эшиклар сиёсати» ва «Озиқ-овқат хавфсизлигини таъминлаш» борасида амалга ошираётган ишлари кўлами, ижтимоий ва иқтисодий соҳаларда эришилаётган ютуқлар самараси сифатида кўрилади.\nТинчлик ва миллий бирлик асосчиси - Миллат пешвоси, Тожикистон Президенти муҳтарам Эмомали Раҳмоннинг президентлик фаолияти давомида ўрнатган тинчликпарвар сиёсати дунё мамлакатлари, халқларининг диққат- эътиборини Тожикистонга қаратди. Бугунги кунда Тожикистон 1990 ва 2000 йиллар бошларидаги мамлакатдан фарқли ўлароқ, обод ва осойишта бир гўшага айланди.\nАйни замонда, жаҳоннинг тараққий этган давлатлари Тожикистон Республикасини саноати ривожланаётган давлат сифатида эътироф этишаётирки, ҳозир буни Тожикистонга нисбатан қизиқиш уйғотаётган ташқи алоқалардан билиб олса бўлади.\nЮқорида айтиб ўтилган халқаро «Душанбе-2016» соҳибкорлар форуми очилиш маросимида иштирок этган олий мақом меҳмонлар, хусусан, Саудия Арабистони шаҳзодаси Абдулазиз бин Файсал бин Абдулмажид бин Абдулазиз Оли Сауд, Марказий Осиё мамлакатлари бўйича, Европа қайта тиклаш ва тараққиёт банки минтақавий директори Маккейн Нейл, Телекоммуникация бўйича жаҳон банки халқаро молиявий корпорация гуруҳи минтақавий раҳбари Режндра Синх, «Глинкор Интренэшнл» ширкати президенти Айван Глазенберг, Тожикистон ва Хитой тоғ саноати ширкати президенти Жианг Ронг Хуанг, «Қатарэйрвейс» ҳаво йўллари ширкати президенти катта ёрдамчиси Али Ал Раис, Хитой Халқ Республикаси «Акай Интернешнл» ширкати президентларининг чиқишлари мазкур форумнинг минтақа ва жаҳон иқтисодиёти тараққиётида муҳим рол ўйнайди. Тожикистонда ўтказилаётган халқаро аҳамиятга эга бундай нуфузли форумлар жонажон Ватанимизнинг дунёнинг турли мамлакатлари билан ҳамфикр ва дўстона алоқалари мезонларини белгилайди.\nБугун: 30-05-2020 13:39:12


Таржимаи ҳол: Қароридан у асло афсусланмаган | Тадқиқ сони\nТИЛИДА ЎҚИШ аймара албан амхар арабча арман бенгала бикол болгар валяйта венгер вьетнам ган грек грузин гуарани гужарати дат иврит игбо илоки инглиз индонез исланд исоко испан итальян йоруба каннада каталан кечуа (Боливия) кикамба кикуйю киньяруанда кирибати кирунди корейс креол (Гаити) латиш литва луганда луо майя македон малагаси малайя малаялам маратҳ монгол немис неосоломоник непал нидерланд норвег озарбайжон озарбайжон (кирилл ёзувида) оромо осетин пангасинан панжоб папьяменто (Аруба) папьяменто (Кюрасао) поляк португал румин рус самар-лейте самоа санго сапотек (истмус) себуан сейшель креол серб серб (лотин ёзувида) сингал словак словен сранан-тонго суахили тагал тай тамил телугу тив тиграй тожик ток-писин тотор тувалу тумбука турк туркман туркман (кирилл ёзувида) украин урду фижи фин форс француз хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хорват цоцил чех читонга (Малави) чичева чуваш швед шона эстон эфик япон ўзбекча қирғиз қозоқ\nЁшлигида чиқарган қароридан у асло афсусланмаган\nИльве Апанюк сўзлаб берди\nУМРИНИНГ сўнгги йилларида, отамнинг тоғаси Николай Дубовинский кўрган-кечирганлари ҳақида баъзи маълумотларни тўплаган эди. Ҳаётининг аксарияти собиқ Совет Иттифоқи давридаги тақиқ остида Яҳовага хизмат қилиш билан ўтган ва у қувончу ташвишларни бошдан кечирган. Синовлару қийинчиликларга қарамай, у садоқати ҳамда ҳаётга бўлган ажойиб севгисини асло йўқотмаган. Николай тоға, унинг ҳаётида юз берган воқеаларни ёшлар эшитишларини хоҳлаётганини тез-тез такрорлаб турарди. Шунинг учун, улардан энг диққатга сазоворларини айтиб бермоқчиман. У 1926 йили Черновиц вилоятининг (Украина) Подворьевка қишлоғида деҳқонлар оиласида таваллуд топган.\nҲАҚИҚАТНИ БИЛИБ ОЛИШИ\nНиколай тоға шундай гап бошлади: «1941 йили кунларнинг бирида, акам Иван уйимизга “Илоҳий арфа”, “Худонинг инсоният учун нияти” номли китоблар, бир нечта “Қўриқчи минораси” журнали ва айрим букламаларни олиб келди. Мен уларнинг барини ўқиб чиқдим. Дунёдаги барча азоб-уқубатларнинг сабабчиси Худо эмас, Шайтон эканини билиб ҳайратда қолдим. Адабиётлардан ташқари, Инжилни ҳам ўқиб чиқдим ва ҳақиқатни топганимни англадим. Кейин, Шоҳликка бўлган умидимни бошқалар билан ғайрат ила баҳам кўра бошладим. Бу адабиётларни тадқиқ қилганим сайин, ҳақиқатни яхшироқ тушунардим ҳамда Яҳовага хизмат қилиш истагим кучайиб борарди.\nЭътиқодим туфайли азоб чекишимни билардим. Бу уруш вақти эди ва мен ҳеч кимни ўлдирмоқчи эмасдим. Олдинда кутаётган синовларга ўзимни тайёрлаш мақсадида, Муқаддас Китобдан Матто 10:28 ҳамда 26:52 каби оятларни ёдлай бошладим. Ҳатто ўлишга тўғри келса ҳам, Яҳовага доим содиқ қолишга қатъий қарор қилгандим.\n1944 йили 18 га тўлганимда, мени ҳарбий хизматга чақиришди. Ўшанда мен илк бор шунча биродарлар орасига тушиб қолган эдим. Сабаби, улар билан бирга ҳарбий хизматга чақириладиган махсус жойда тўплангандик. Биз давлат ходимларига урушда қатнашмаслигимизни иккиланмай айтдик. Ғазабга минган ҳарбийлар бизни оч қолдиришларини, зовур қазишга жўнатишларини ёки шунчаки отиб ташлашларини айтиб, қўрқитишди. Биз таб тортмай: “Мана, сизнинг қўлингиздамиз. Нима қилишингиздан қатъи назар, биз Худонинг: “Қотиллик қилманг”,— деган амрини бузмаймиз”,— дедик (Чиқ. 20:13).\nБуни қарангки, мени иккита акамиз билан бирга Белоруссияга дала ишларини бажаришга ва зарар кўрган уйларни қайта тиклашга жўнатишди. Минск атрофида бўлганимда, урушнинг мудҳиш асоратларини кўрганим аниқ ёдимда. Йўл ёқасидаги дарахтлар куйиб, кулга айланган эди. Кўмилмаган мурдалар ва жизғанак бўлган отлар, ариқлару ўрмонда ёйилиб ётарди. Ташлаб кетилган юк машиналар, қурол-аслаҳалар ва ҳалокатга учраган самолётларни кўрганман. Кўз ўнгимда, Худонинг амрларини бузишнинг оқибатлари яққол намоён бўлган эди.\nУруш 1945 йили тугади, аммо биз унда қатнашишдан бош тортганимиз учун яна ўн йил қамоқ жазосига маҳкум этилдик. Илк уч йил давомида, учрашувлар ўтказа олмадик ва маънавий озуқамиз ҳам йўқ эди. Баъзи опалар билан хат ёзишиб турардик, бироқ уларни ҳам хибсга олишди ва 25 йилга меҳнат лагерига ҳукм қилишди.\n1950 йили, белгиланган муддатдан аввал озодликка чиқдик ва уйга қайтдик. Қамоқда ўтирганимда, онам ва синглим Мария Яҳованинг Шоҳидлари бўлишибди. Акаларим эса, Муқаддас Китобни тадқиқ қилишаётган экан. Хушхабарни ғайрат ила ваъз қилганим учун, давлат хавфсизлигини сақлаш (КГБ) ходимлари мени яна қамоққа жўнатмоқчи бўлишди. Сўнг, масъулиятли биродарлар адабиётларни махфий равишда нашр этишга ёрдам беришимни сўрашди. Ўшанда, 24 ёшда эдим.\nЯҳованинг Шоҳидлари шундай дейишни ёқтиришарди: “Агар Шоҳлик иши ер юзида тақиқланса, у ер остида давом этади” (Ҳик. 28:28). Ўша пайтларда, адабиётларимизнинг анчаси яширин равишда ертўлаларда кўпайтириларди. Менинг илк “ишхонам” акам Дмитрий яшайдиган уйнинг ертўласи бўлган. Баъзан икки ҳафталаб у ердан чиқмас эдим. Керосин лампа кислород етишмагани боис ўчиб қолса, хона тоза ҳаво билан тўлмагунча ётиб кутардим.\nНиколай адабиётларни кўпайтирган махфий ертўланинг чизмаси\nБир куни, мен билан ишлайдиган битта акамиз: “Николай, сувга чўмганмисиз?” — деб сўради. Яҳовага 11 йилдан бери хизмат қилаётган бўлсам-да, ҳамон сувга чўммаган эдим. Шу йўсин, биродаримиз мен билан бу масалани муҳокама қилгач, ўша кечаси 26 ёшимда, кўлда сувга чўмдирилдим. Уч йил ўтиб, менга Мамлакат қўмитаси аъзоси бўлишдек, қўшимча масъулиятни топширишди. У пайтда, озодликда бўлган биродарларни ҳибсга олинганларнинг ўрнига тайинлашди ва Шоҳлик фаолияти давом этди.\nЕРТЎЛАДА ИШЛАШНИНГ ҚИЙИНЧИЛИКЛАРИ\nЕртўлада адабиёт нашр этиш иши, қамоқда ўтиришдан ҳам қийинроқ эди! Етти йил давомида, КГБнинг назарига тушмаслик учун, жамоат учрашувларига бора олмасдим ва маънавийлигимга ўзим ғамхўрлик қилишим керак эди. Оила аъзоларимни кўришга камдан-кам борардим. Шукурки, улар мени тушунишарди ва бу менга далда бағишларди. Доимий стресс ва эҳтиёткор бўлиш кераклиги мени ҳолдан тойдирарди. Ҳамма нарсага тайёр бўлишимиз керак эди. Масалан, бир куни иккита милиция ходими мен турган уйга келди. Шунда, уйнинг нариги томонидаги ойнадан сакраб тушдим-да, ўрмонга қараб қочдим. Далада чопиб кетаётганимда, ғалати бир товуш қулоғимга чалинди. Милтиқ товушини эшитганимда, бу ўқ садоси эканини англадим. Таъқиб қилувчиларнинг бири отга миниб, қуроли бўшамагунича, менга ўқ узаверди. Битта ўқ қўлимга тегди. 5 километр ортимдан қувишгач, ниҳоят ўрмонда яшириниб, улардан қутулдим. Кейинроқ билишимча, менга 32 марта ўқ узишган экан!\nЕртўлада жуда кўп вақт ўтказганим туфайли, рангим ўчиб кетганди. Бу, ер остидаги ишимнинг асорати эди. Шунинг учун, иложи пайдо бўлганида вақтимни қуёш нурлари остида ўтказишга ҳаракат қилардим. Ертўладаги ҳаёт соғлигимга ҳам таъсир қилди. Бир сафар, бурним ва оғзим қонагани боис, ҳатто биродарлар билан ўтадиган муҳим учрашувга бора олмагандим.\nНИКОЛАЙНИНГ ҲИБСГА ОЛИНИШИ\n1963 йили Мордовиядаги меҳнат лагерида\n1957 йили 26 январда мени ҳибсга олишди. Олти ой ўтгач, Украина Олий суди ҳукмни эълон қилди. Мени отиб ўлдиришга маҳкум қилишганди, бироқ мамлакатда ўлим жазоси бекор қилингани боис, ҳукмни 25 йиллик қамоқ жазосига алмаштиришди. Саккизтамизга, умумий ҳисобда 130 йил жазони меҳнат лагерларида ўташ белгиланди. Бизни Мордовиядаги лагерларга жўнатишди. У ерда тахминан 500 та Яҳованинг Шоҳиди бор эди. Биз кичик гуруҳларга бўлинардик ва яширинча учрашиб, “Қўриқчи минораси”ни тадқиқ қилардик. Мусодара қилинган айрим журналларимизни қараб чиққач, бир назоратчи: “Агар уларни ўқишда давом этсангизлар, сизларни ҳеч нарса енга олмайди!” — деган эди. Биз доим ҳалол меҳнат қилиб, одатда белгиланганидан кўпроқ иш бажарардик. Лагер бошлиғининг бизга раҳми келиб, шундай деган эди: “Бу ерда қилаётган ишингиз биз учун муҳим эмас. Садоқатли бўлиб, қонун-қоидага риоя қилсангиз бас”».\n«Биз доим ҳалол меҳнат қилиб, одатда белгиланганидан кўпроқ иш бажарардик»\nУ ОХИРИГАЧА САДОҚАТНИ САҚЛАДИ\nВеликие Лукидаги Йиғилиш Зали\n1967 йили меҳнат лагеридан озод этилгач, Николай тоға Эстонияда ҳамда Санкт-Петербургда (Россия) жамоатлар ташкил қилишга кўмаклашган. 1991 йилнинг бошларида, жиноят содир этилгани ҳақида далиллар бўлмагани сабаб, 1957 йили чиқарилган қарор бекор қилинди. Ўша вақтларда, ҳукуматнинг шафқатсиз муносабатидан азият чеккан кўплаб Яҳованинг Шоҳидлари оқланишди. 1996 йили, Николай тоға Санкт-Петербургдан деярли 500 километр нарида жойлашган Псков вилоятидаги Великие Луки шаҳрига кўчди. У кичкина уй сотиб олди ва 2003 йили унинг ҳовлисида Йиғилиш Зали қурилди. Ҳозир, у ерда иккита жамоат йиғилишларини ўтказяпти.\nТурмуш ўртоғим иккимиз Яҳова Шоҳидларининг Россиядаги филиалида хизмат қиляпмиз. Николай тоға вафотидан бир неча ой олдин, 2011 йилнинг март ойида бизни сўнгги бор кўргани келган эди. Унинг қувонч ила айтган қуйидаги сўзлари бизга чуқур таъсир қилди: «Содир бўлаётганларни кузатиб, шуни айтишим мумкинки, қайсидир маънода Ерихо атрофида еттинчи кун айланиш бошланди» (Ёшуа 6:14). Николай тоға 85 ёшда эди. Ҳаёти осон кечмаган бўлса-да, у мана бу сўзларни айтганди: «Ёшлигимдаёқ Яҳовага хизмат қилишни танлаганимдан ниҳоятда бахтиёрман! Бундан асло афсусланмаганман!»


Инсон инсонни сотиши нақадар аянчли ва жирканж ҳолат эканлигини ҳаммамиз биламиз.\nАммо, минг афсуски орамизда шундай қабих ишларни қиладиган нобакор инсонлар ҳам мавжуд.\nОдам савдоси — куч билан таҳдид қилиш ёки куч ишлатиш ёхуд мажбурлашнинг бошқа шаклларидан фойдаланиш, ўғирлаш, фирибгарлик, алдаш, ҳокимиятни суиистеъмол қилиш ёки вазиятнинг қалтислигидан фойдаланиш орқали ёхуд бошқа шахсни назорат қилувчи шахснинг розилигини олиш учун тўловлар ёки манфаатдор этиш эвазига оғдириб олиш йўли билан одамлардан фойдаланиш мақсадида уларни ёллаш, ташиш, топшириш, яшириш ёки қабул қилиш. Одамлардан фойдаланиш бошқа шахсларнинг фоҳишалигидан фойдаланишни ёки улардан шаҳвоний фойдаланишнинг ўзга шаклларини, мажбурий меҳнатни ёки хизматларни, қулликни ёхуд қулликка ўхшаш одатларни, эрксизлик ҳолатини ёхуд инсон аъзоларини, тўқималарини ва (ёки) ҳужайраларини ажратиб олишни англатади;\nҲозирги кунда дунё бўйича барча мамлакатлар одам савдосига қарши курашишмоқда, ҳатто одам савдосини олдини олиш мақсадида турли қонунлар ҳам чиқарилмоқда.\nЛекин ҳозирги кунда ушбу жирканж жиноятга қўл ураётган инсонлар ўзимизнинг давлатимизда ҳам мавжуд.\nШу сабабли, мамлакатимизда 2020 йил 17 августда “Одам савдосига қарши курашиш тўғрисида”ги ЎРҚ-633-сонли Ўзбекистон Республикаси Қонунининг янги таҳрирда қабул қилиши айни муддао бўлди.\nМазкур қонуннинг одам савдосига қарши курашиш соҳасида қуйидаги асосий йўналишларни амалга ошириш белгиланган. Жумладан:\nБундан ташқари, давлатимизда Одам савдосига қарши курашишга доир фаолиятни амалга оширувчи давлат органлари ҳам туни куни ўз ҳизмат фаолиятини олиб бормоқда. Булар жумласига.\nОдам савдосига қарши курашишга доир фаолиятни қонун ҳужжатларига мувофиқ бошқа давлат органлари ҳам амалга оширади.\nАммо давлатимиз томонидан ушбу жиноятчиликка қарши кўплаб қонунлар чиқишига қарамасдан, айрим инсонлар томонидан одам савдоси билан боғлиқ жиноятлар учраб турибди.\nШуни эсдан чиқармаслик керакки, одам савдосига қарши курашиш тўғрисидаги қонун ҳужжатларини бузганликда айбдор шахслар белгиланган тартибда жавобгарликка тортилиши муқаррар.\nНавбаҳор туман судининг девонхона мудири Б.Фармонов Суд архивариуси Ш.Тўрақулов\nКиритилди: 20:25 24.09.2020. Ўқилди: 853 марта. Фикрлар сони: 0 та.\nДунёнинг энг қиммат кийим бренди маълум бўлди


UzAuto Motors янги машиналар салонига сув кириб кетиши ҳолатлари бўйича изоҳ берди\n14:29 / 19.04.2021\nКомпанияга кўра, автомобиллар салонида сув тўпланишининг сабаби машина корпусидаги техник тешиклар демонтаж қилиниши билан боғлиқ.\nUzAuto Motors автомобиллар корпусини сув босаётгани ҳақида ижтимоий тармоқларда тарқалган мурожаатлар бўйича муносабат билдирди.\nМаълум қилинишича, автомобиллар заводда сув босими билан махсус синовдан ўтказилади. Машина салонига сув киришига эса корпусдаги техник тешиклар демонтаж қилиниши сабаб бўлади.\n«Баҳор ёмғирлар мавсумини бошлаб келди. Бу эса ижтимоий тармоқларда автомобил ишқибозларининг автомобил корпусини сув босаётгани ҳақидаги мурожаатлари пайдо бўлишига сабаб бўлди. Видеомурожаатдан кўриниб турибдики, сув салон ичига тушиб, автомобил гиламчалари остида тўпланган.\nЯнги автомобил салонида сув тўпланишининг сабаби, автомобил корпуси техник тешикларининг демонтаж қилинганидир.\nАвтомобил моделига қараб техник тешиклар транспорт воситасининг пастки қисмида ёки двигател панелида жойлашган бўлади. Уларнинг ҳар бири заводнинг қопқоқлари билан маҳкамланган.\nКўп ҳолларда техник тешикларнинг демонтажи ташқи қурилмалар, масалан, видеорегистраторларни ўрнатиш пайтида юзага келади. Ташқи қурилмаларни ўрнатишда ишончли бўлмаган ёки нопрофессионал мутахассислар тешикларга зарар етказиши мумкин ёки қопқоқлашни бутунлай унутиб қўйишади. Натижада эса, тананинг зичлиги бузилади ва салон ички қисмига сувнинг осонлик билан киришига олиб келади.\nЯнги автомобилингизда бундай тушунмовчиликларга йўл қўймаслик ва муаммони бартараф этаман деб қўшимча муаммоларни юзага чиқармаслик учун биз фақат сертификатланган хизмат кўрсатиш марказларига мурожаат қилишни маслаҳат берамиз», дейилади компания муносабатида.\nҚайд этилишича, ишлаб чиқарувчининг стандарт йўриқномаларига кўра, олди-сотди битимини расмийлаштиришдан олдин, дилерлар, мижоз ҳузурида автомобилнинг сотуволди кўздан кечирилишини ўтказишларини эътиборга олиш зарур. Ушбу таомил шартномани расмийлаштиришдан олдин тўлиқ жиҳозланганини текшириш, шунингдек, автомобилга кафолатли хизмат кўрсатиш шартларини ўрганиб чиқиш имконини беради.\nАввалроқ, компания автомобиллари автосалондан нуқсонли ҳолда сотилгани юзасидан бир неча эътирозлар пайдо бўлганди. Хусусан, машиналар бўёғи сифатсиз чиққани, истеъмолчи корхонага бир неча марта қилган мурожаати юзасидан хабарлар берилган.\n12:02 / 23.04.2021


ИЧКИ ЙЎЛЛАР ВА ИЧИМЛИК СУВИ УЧУН 4 МИЛЛИАРД СЎМ АЖРАТИЛАДИ - Ўзбекистон овози газетаси\nҚашқадарё вилояти ҳокими Касби туманида Маслаҳат кенгаши ва Ҳўжаҳайрон қишлоғида сайёр қабул ўтказди.\nКасби туманида Ўзбекистон Республикаси Президентининг 2019 йил 17 январдаги «Аҳоли муаммолари билан ишлаш тизимини янада такомиллаштириш чора-тадбирлари тўғрисида»ги фармони ижроси юзасидан вилоят ҳокими Зафар Рўзиев, вилоят прокурори, вилоят ички ишлар бошқармаси бошлиғи иштирокида Маслаҳат кенгаши мажлиси ташкил этилди. Унда тумандаги маҳалла фуқаролар йиғинлари раислари, туман фаоллари, вилоят ва туман ташкилот, корхона раҳбарлари қатнашди.\nЖорий йил қишлоқ хўжалигига ихтисослашган Касби тумани учун муваффақиятли келди. Касбилик миришкорлар давлатга ғалла сотиш шартнома режасини ортиғи билан бажариб, 55 минг тоннадан зиёд улкан хирмон яратди. Вилоят ҳокими муваффақиятлар билан бирга тумандаги мавжуд камчиликлар хусусида ҳам тўхталиб, ушбу муаммоларни бартараф этиш мақсадида маҳаллий бюджет ҳисобидан ички йўлларни таъмирлаш учун 2 миллиард сўм, ичимлик суви таъминоти учун 2 миллиард сўм, жами қўшимча 4 миллиард сўм ажратилишини қайд этди. Ушбу маблағни оқилона ва тўғри тақсимлаш борасида мутасадди ташкилотларга зарур кўрсатма ва топшириқлар берди.\nШундан сўнг вилоят ҳокими бошчилигида ташкилот раҳбарлари тумандаги Ҳўжаҳайрон қишлоғида сайёр қабул ўтказди. Аҳолини қийнаётган муаммолар муҳокама қилинди.\nВилоят ҳокими ва сектор раҳбарлари томонидан ўтказилган сайёр қабулда аксарият муаммолар жойида ечим топган бўлса, қолганлари бўйича «Йўл хариталари» белгиланиб, тегишли ташкилотлар билан ҳамкорликда ҳал этиш чоралари кўрилди.\nҚабул жараёнида фуқаролар асосан электр энергия таъминотини яхшилаш, ички йўлларни таъмирлаш, тадбиркорлик фаолиятини кенгайтириш учун кредитлар ажратиш, мактабни таъмирлаш ва мактабгача таълим муассасаси ташкил этиш борасида ўз таклифларини билдирди.\nКасби тумани халқ таълими бўлимига қарашли 12-умумтаълим мактаби директори Шомурод Шарипов мактабда қўшимча синфхоналар ташкил этиш учун амалий ёрдам сўраб мурожаат қилди. Натижада муаммо дастур асосида ўз ечимини топадиган бўлди. Мазкур маҳалла раиси Нарзулло Худойбердиев ҳудудда фақат битта оилавий боғча мавжудлиги, қишлоқ болалари учун мактабгача таълим муассасасига эҳтиёж борлигини айтиб ўтди. Бу масалада мазкур қишлоқ ҳудудида давлат-хусусий шериклик асосида иккинчи ярим йилликда нодавлат мактабгача таълим муассасаси ташкил этиш юзасидан мутасаддиларга топшириқ берилди.\nЭътиборли жиҳати, аксарият аҳоли вакиллари томонидан нафақат ўзи ёки оиласига тегишли, балки маҳалла, қишлоқ ижтимоий ҳаёти билан боғлиқ 32 та масала ўртага ташланди.\nХусусан, Ҳўжаҳайрон қишлоғида яшовчи Дилором опа Ҳотамова ва бошқалар 245 нафар бола 5-6 километр ҳудуддан келиб мактабга ўқишда қийинчиликларга дуч келаётгани, шу сабабли қишлоқда мактаб филиали қуриш бўйича мурожаат қилди. Бу масала келгуси йилда дастур асосида ўз ечимини топадиган бўлди.\nХалқ билан мулоқот ҳудудлардаги мавжуд вазиятни пухта таҳлил қилиш имконини бериши билан ҳам аҳамиятлидир.


Audi фирибгарлик учун 800 миллион евро жарима тўлайди\n19:58 / 16.10.2018 7871\nVolkswagen таркибига кирувчи Audi компанияси Германияда ўз автомобилларининг чиқинди газлари даражаси билан фирибгарлик амалга оширгани учун 800 млн евро (927 млн доллар) жарима тўлайди.\nМаълум қилинишича, жарима тўлаш ҳақидаги қарор Мюнхен прокуратураси олиб борган тергов натижасига кўра қабул қилинган. Audi акциядорларига йўлланган мурожаатда компания “дизел можароси”даги айбини тан олиши ва жарима тўлашга розилиги таъкидлаб ўтилган.\n15 октябрда худди шу фирибгарликни амалга ошириш гумони билан яна бир немис компанияси Opel’нинг Рюссельсхайм ва Кайзерслаутерндаги офисларида тинтувлар ўтказилди. Бу компания ҳам ўз дизел автомобилларини чиқинди газларидаги зарарли моддалар миқдорини пасайтириб кўрсатуви дастурий таъминот билан сотганликда гумон қилинмоқда.\nИюнда Audi раҳбари Руперт Штадлер “дизел можароси” бўйича қўлга олиниб, ҳозирда ҳибсда ушлаб турилибди. Штадлер компанияга 2007 йилдан бери раҳбарлик қилиб келган.\n“Дизел можароси” 2015 йилда АҚШда Volkswagen ўз дизел автомобиллари чиқинди газларидаги зарарли моддалар миқдорини атайлаб камайтиргани аниқлангандан кейин бошланган. Ўшандан бери Германия ва АҚШ ҳуқуқ-тартибот идоралари ушбу иш бўйича катта кўламли тергов олиб бормоқда.\nАҚШда Audi’нинг 4 бошқарувчисига “дизел можароси” юзасидан айбловлар эълон қилинди\n2019 йилда бозорга чиқиши энг кўп кутилаётган автомобиллар маълум қилинди